2016 gegužė

|  |  |  |  |
| --- | --- | --- | --- |
|  |  |  |  |

UAB „Idavang“

|  |  |  |  |
| --- | --- | --- | --- |
|  |  |  |  |

1 999 PENIMŲ KIAULIŲ AUGINIMAS KALVARIJOS KIAULIŲ KOMPLEKSE (PADALINYS 06)

INFORMACIJA ATRANKAI DĖL POVEIKIO APLINKAI VERTINIMO



Adresas UAB "COWI Lietuva"  
Ukmergės g. 369A  
LT-12142 Vilnius

Tel +370-5-2107610

Faks +370-5-2124777

www cowi.lt

Projekto Nr. 4020167659

Dokumento Nr. 1

Varianto Nr. 1

Rengė Julita Komkienė

Tikrino Jurgita Murauskienė

Patvirtino Jurgita Murauskienė

|  |  |  |  |
| --- | --- | --- | --- |
|  |  |  |  |

2016 gegužė

|  |  |  |  |
| --- | --- | --- | --- |
|  |  |  |  |

UAB "idavang"

|  |  |  |  |
| --- | --- | --- | --- |
|  |  |  |  |

1 999 PENIMŲ KIAULIŲ AUGINIMAS KALVARIJOS KIAULIŲ KOMPLEKSE (PADALINYS 06)

INFORMACIJA ATRANKAI DĖL POVEIKIO APLINKAI VERTINIMO

Turinys

ĮVADAS 5

I Informacija apie planuojamos ūkinės veiklos organizatorių (užsakovą) 6

1 Planuojamos ūkinės veiklos organizatoriaus (užsakovo) kontaktiniai duomenys 6

2 Poveikio aplinkai vertinimo dokumento rengėjo kontaktiniai duomenys 6

II Planuojamos ūkinės veiklos aprašymas 7

3 Planuojamos ūkinės veiklos pavadinimas 7

4 Planuojamos ūkinės veiklos fizinės charakteristikos 7

5 Planuojamos ūkinės veiklos pobūdis, technologijos ir pajėgumas 8

6 Žaliavų, cheminių medžiagų ir preparatų (mišinių) naudojimas 12

7 Gamtos išteklių naudojimas ir regeneracinis pajėgumas 13

8 Energijos išteklių naudojimas 14

9 Pavojingų, nepavojingų ir radioaktyviųjų atliekų susidarymas 14

10 Nuotekų susidarymas, preliminarus jų kiekis, jų tvarkymas 15

11 Cheminės taršos susidarymas ir jos prevencija 16

12 Fizikinės taršos susidarymas ir jos prevencija 19

13 Biologinės taršos susidarymas ir jos prevencija 20

14 Planuojamos ūkinės veiklos pažeidžiamumo rizika dėl ekstremaliųjų įvykių ir situacijų 20

15 Planuojamos ūkinės veiklos rizika žmonių sveikatai 21

16 Planuojamos ūkinės veiklos sąveika su kita ūkine veikla 21

17 Veiklos vykdymo terminai ir eiliškumas, numatomas eksploatacijos laikas 22

III Planuojamos ūkinės veiklos vieta 23

18 Planuojamos ūkinės veiklos vieta 23

19 Teritorijų planavimo sprendiniai 24

20 Informacija apie eksploatuojamus ir išžvalgytus žemės gelmių telkinių išteklius 26

21 Informacija apie kraštovaizdį, gamtinį karkasą, vietovės reljefą 28

22 Informacija apie saugomas teritorijas 29

23 Informacija apie biotopus 31

24 Informacija apie jautrias aplinkos apsaugos požiūriu teritorijas 33

25 Informacija apie teritorijos taršą praeityje 34

26 Informacija apie tankiai apgyvendintas teritorijas ir atstumą iki jų 36

27 Informacija apie vietovėje esančias nekilnojamąsias kultūros vertybes 36

IV Galimo poveikio aplinkai rūšis ir apibūdinimas 38

28 Galimas reikšmingas poveikis aplinkos veiksniams 38

29 Galimas reikšmingas poveikis 28 punkte nurodytų veiksnių sąveikai 39

30 Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių ir (arba) ekstremaliųjų situacijų (nelaimių) 39

31 Galimas reikšmingas tarpvalstybinis poveikis 40

32 Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią 40

Nuorodos 41

1. Grafiniai priedai 43

2. Dokumentai 44

3. Aplinkos oro teršalų, kvapo ir triukšmo lygio sklaidos skaičiavimai 45

4. Vandens vartojimo kiekio, susidarysiančių nuotekų ir mėšlo kiekio bei tręšimo laukų ploto skaičiavimai 46

# 

# ĮVADAS

*Planuojama ūkinė veikla – 1 999 vnt. penimų kiaulių nuo 30 kg iki 110 kg auginimas UAB "Idavang" Kalvarijos komplekse (padalinys 06), esančiame Ugniagesių g. 20, Jusevičių k., Kalvarijos sav. (toliau tekste - PŪV).*

*Nuo 2006 m. UAB "Idavang" vykdė intensyvią kiaulių auginimo veiklą, tačiau ši veikla buvo nutraukta vykdant Lietuvos Aukščiausiojo Teismo 2013 m. sausio 16 d. nutartį civilinėje byloje Nr. 3K-3-112/2013, kuria buvo panaikintas Marijampolės regiono aplinkos apsaugos departamento 2005 m. liepos 27 d. išduotas, 2006 m. gruodžio 22 d. atnaujintas ir 2007 m. balandžio 4 d. bei 2008 m. kovo 4 d. koreguotas Taršos integruotos prevencijos ir kontrolės leidimas Nr. 8.6-21/11.*

*Vykdant intensyvią kiaulių auginimo veiklą Komplekse buvo auginamos dvi kiaulių grupės: atjunkyti paršelius nuo 7 iki 30 kg ir penimos kiaulės nuo 30 iki 105-115 kg. Pagal 2006 m. gruodžio 22 d. išduotą taršos integruotos prevencijos ir kontrolės (TIPK) leidimą Nr. 8.6.-21/11 (su vėlesniais koregavimais) padaliniui buvo leista vienu metu auginti 1 650 SG (10 000 paršelių ir 15 000 penimų kiaulių).*

*Šiuo metu Komplekse vykdoma veikla – 10 000 paršelių nuo 7 kg iki 30 kg (100 SG) auginimas. Veikla vykdoma atsižvelgiant į 2015-12-23 Aplinkos apsaugos agentūros priimtą galutinę atrankos išvadą Nr. (28.1)-A4-14404, kad planuojamai ūkinei veiklai poveikio aplinkai vertinimas yra neprivalomas.*

*Siekiant Komplekse vietoj šiuo metu vienu metu auginamų 10 000 vnt. paršelių nuo 7 kg iki 30 kg pradėti auginti 1 999 vnt. penimų kiaulių nuo 30 kg iki 110 kg, yra atliekamos atrankos dėl planuojamos ūkinės veiklos poveikio aplinkai vertinimo procedūros. Komplekse bus auginama tik viena kiaulių grupė, t.y. pradėjus auginti 1 999 vnt. penimų kiaulių, 10 000 paršelių auginimas Komplekse bus nutrauktas.*

*Informacija atrankai dėl 1 999 penimų kiaulių auginimo Jusevičių k., Kalvarijos sav.* *poveikio aplinkai vertinimo parengta atsižvelgiant į Planuojamos ūkinės veiklos poveikio aplinkai vertinimo įstatymo 2 priedo 1.1 punktą (Kiaulininkystė (mažiau kaip 3 000, bet daugiau kaip 700 kitų kiaulių), todėl šiai planuojamai ūkinei veiklai turi būti atlikta atranka dėl poveikio aplinkai vertinimo.*

*Informacija atrankai parengta vadovaujantis Planuojamos ūkinės veiklos atrankos metodiniais nurodymais, kitais šią sritį reguliuojančiais teisės aktais bei norminiais dokumentais.*

# I Informacija apie planuojamos ūkinės veiklos organizatorių (užsakovą)

## 1 Planuojamos ūkinės veiklos organizatoriaus (užsakovo) kontaktiniai duomenys

Vardas, pavardė: Tadas Palubinskas, aplinkosaugos direktorius

Įmonės pavadinimas: UAB "Idavang"

Adresas: A. Goštauto g. 40 B, LT-01112 Vilnius

Telefonas: +370 656 41851, faksas: +370 5 249 6446

El. paštas: [info@idavang.com](mailto:info@idavang.com)

## 2 Poveikio aplinkai vertinimo dokumento rengėjo kontaktiniai duomenys

Vardas, pavardė: Julita Komkienė, aplinkosaugos specialistė

Įmonės pavadinimas: UAB "COWI Lietuva"

Adresas: Ukmergės g. 369A, LT-12142 Vilnius

Telefonas: +370 5 210 7610, +370 671 41862

El. paštas: [info@cowi.lt](mailto:info@cowi.lt) , [jusi@cowi.lt](mailto:jusi@cowi.lt)

# II Planuojamos ūkinės veiklos aprašymas

## 3 Planuojamos ūkinės veiklos pavadinimas

Planuojama ūkinė veikla – 1 999 vnt. penimų kiaulių nuo 30 kg iki 110 kg auginimas UAB "Idavang" Kalvarijos komplekse (padalinys 06), esančiame Ugniagesių g. 20, Jusevičių k., Kalvarijos sav. (toliau tekste - PŪV) atitinka Lietuvos Respublikos planuojamos ūkinės veiklos poveikio aplinkai vertinimo įstatymo 2 priedo rūšių sąrašo 1.1 punktą "Kiaulininkystė (mažiau kaip 3 000, bet daugiau kaip 700 kitų kiaulių)".

Vienu metu Komplekse numatoma auginti 1 999 vnt. penimų kiaulių nuo 30 kg iki 110 kg, kas vadovaujantis Mėšlo ir srutų tvarkymo aplinkosaugos reikalavimų aprašu, patvirtintu aplinkos ministro ir ūkio ministro 2005 m. liepos 14 d. įsakymu Nr. D1-367/3D-342, atitinka 199,9 sąlyginių gyvulių (SG). Metinis komplekso pajėgumas - 8 000 vnt. penimų kiaulių (bekonų).

## 4 Planuojamos ūkinės veiklos fizinės charakteristikos

Kompleksas, kuriame yra 20 tvartų (tvartų išdėstymo schema pridedama 1 priede), sudarytas iš:

* 4 atjunkytų paršelių tvartų (K1, K2, K3 ir K4 tvartai);
* 16 penimų kiaulių tvartų (11-26 tvartai).

Penimos kiaulės bus auginamos 18, 19 ir 20 tvartuose. Likusieji tvartai – neeksploatuojami. Penimos kiaulės vienu metu bus auginamos tik dviejuose iš trijų tvartų. Tvartai bus rotuojami, t. y. visuomet du iš jų bus pilni, o vienas – tuščias. Atsilaisvinęs tvartas bus ruošiamas naujos kiaulių bandos priėmimui: plaunamas ir dezinfekuojamas.

Komplekso teritorijoje yra visa reikiama penimų kiaulių auginimui infrastruktūra: automobilinės svarstyklės, rampa kiaulėms pakrauti ir paršeliams iškrauti, penimų kiaulių auginimo tvartai, veterinarinės paskirties patalpos ir įrenginiai (įranga transporto priemonėms ir darbuotojų batams dezinfekuoti, patalpa, skirta kritusių kiaulių surinkimo konteineriams laikyti, sanitarinis gardas sergančioms kiaulėms) mėšlo tvarkymo įrenginiai, pašarų gamybos cechas, inžineriniai įrenginiai ir tinklai, kūdra priešgaisriniams poreikiams tenkinti, personalo ir buitinės patalpos ir kt.

Paršeliai (30 kg svorio) specialiai pervežimui skirtu autotransportu bus atvežami iš kitų UAB "Idavang" priklausančių padalinių. Numatoma 4 kartų gyvulių metinė kaita, metinis pagaminamos produkcijos kiekis – 8 000 vnt. penimų kiaulių nuo 30 kg iki 110 kg svorio. Įvertinus ilgalaikę įmonės patirtį, auginant penimas kiaules pasiekiamas 800-850 g paros priesvoris, reikiamam svoriui pasiekti reikia vidutiniškai 97 dienų arba 3,2 mėn., teoriškai galima maksimali penimų kiaulių kaita gali sudaryti iki 4 vnt. vienoje auginimo vietoje. Todėl 8 000 užauginamų penimų kiaulių kiekis per metus yra maksimalus.

Komplekso tvartuose įrengta moderni bei GPGB technologijas atitinkanti kiaulių auginimo technologinė įranga.

## 5 Planuojamos ūkinės veiklos pobūdis, technologijos ir pajėgumas

### Produkcija

Per metus planuojama užauginti 8 000 vnt. penimų kiaulių, sveriančių nuo 30 kg iki 110 kg svorio. Vienu metu bus auginama 1 999 penimų kiaulių, kas atitinka 199,9 SG. Penimos kiaulės vienu metu bus auginamos tik dviejuose iš trijų galimų tvartų. Tvartai bus rotuojami, t. y. visuomet du iš jų bus pilni, o vienas – tuščias. Atsilaisvinęs tvartas bus ruošiamas naujos kiaulių bandos priėmimui: plaunamas ir dezinfekuojamas.

### Technologijos ir pajėgumas

Penimų kiaulių tvartai. Juose kiaulės bus auginamos nuo 30 kg iki 110 kg svorio. Kiaulių šėrimas - automatizuotas. Penimos kiaulės bus šeriamos sausu negranuliuotu pašaru. Garduose įrengtos "Agroproduct" lėkštelinio tipo gertuvės. Auginant kiaules pasiekiamas 0,8-0,85 kg paros priesvoris, o penimų kiaulių raumeningumas 60% - 70%. Pasiekus realizacinį svorį, nupenėti bekonai parduodami skerdimui mėsos perdirbėjams. Kiaulės pardavimui išvaromos per pakrovimo rampą, esančią tarp atjunkytų ir penimų kiaulių tvartų. Vienas tvartas pilnai ištuštinamas per 1 savaitę. Kiekviename tvarte gyvuliai laikomi garduose, kuriuose yra grotelėmis dengti kanalai. Mėšlas šalinamas naudojant hidronuplovimą. Tvartuose suprojektuota automatinė ventiliacija, kurios dėka palaikoma optimali temperatūra. Reikalui esant tvartai pašildomi kilnojamais dyzeliniais šildytuvais. Į aplinkos orą teršalai iš kiekvieno tvarto pašalinami per tris stoginius ir per du tvarto gale įrengtus ventiliatorius.

Dezinfekcija tvartuose vykdoma po paskutinių kiaulių išvarymo išplovus ir išdžiovinus tvartą, t. y. ištuštinus tvartus. Tuo pat metu išvalomos ir patikrinamos girdyklos ir pašaro padavimas. Po dezinfekcijos tvarto ventiliacija uždaroma 10-12 val. Vėliau tvartai vėdinami. Dezinfekuoti tvartai apipurškiami kalkėmis apie 50 g/m2 norma. Prie įėjimų į tvartus naudojamos dezinfekcinės vonelės – plastmasinės dėžės užpildytos dezinfekcine medžiaga. Periodiškai kontroliuojama dezinfekcijos kokybė.

Gaišenų išvežimas. Pastebėtos garduose nugaišusios kiaulės, nedelsiant ištempiamos į tvarto praėjimą, registruojamos prie tvarto esančiame žurnale ir patalpinamos į spec. konteinerį. Gaišenos tvarkomos vadovaujantis LR sveikatos apsaugos ministro 2002 m. gruodžio 24 d. įsakymu Nr. 678 patvirtintomis Gyvūninių atliekų tvarkymo taisyklėmis. Komplekse gaišenos laikinai iki atidavimo atliekų tvarkytojui - UAB "Rietavo veterinarinė sanitarija" saugomos pramoniniame šaldytuve.

Mėšlo ir srutų tvarkymas. Mėšlo šalinimui išilgai kiekvieno tvarto įrengti kanalai, kurie dengti grotelėmis. Aplink visus tvartus sumontuota spaudiminė linija, kurios pagalba vidutiniškai kartą per savaitę skystu mėšlu praplaunami kanalai. Mėšlinas tvartų paviršius yra nuplaunamas vandeniu. Gyvulių ekskrementai per groteles patenka į šiuos kanalus, iš kurių periodiškai išleidžiami į centrinį kanalą, iš kur savitakos būdu, patenka į siurblinę. Aplink visus tvartus yra sumontuota spaudiminė linija, kurios pagalba vidutiniškai kartą per dvi savaites skystu mėšlu praplaunami kanalai. Siurblių pagalba mėšlas iš šalia tvartų esančios siurblinės požemine spaudimine linija darbo dienomis (nuo 8:00 iki 16:30 val.) pumpuojamas į uždaro tipo 4×15 000 m3 talpos lagūnas, kurios nuo įmonės nutolusios apie 2,8 km atstumu. Iš rezervuarų skysta frakcija bus skleidžiama tręšimo laukuose arba parduodama vietiniams ūkininkams, kurie jas išsiveš ir savarankiškai atliks paskleidimo darbus. Komplekse vienu metu auginant 1 999 vnt. penimų kiaulių nuo 30 kg iki 110 kg susidarys apie 3 008 m3/m skystojo mėšlo kartu su technologinėmis grindų plovimo nuotekomis. Organinėms trąšoms paskleisti reikės 120 ha žemės ploto. Žemiau pateikiame reikalingo tręšimui ploto paskaičiavimą:

|  |  |  |  |
| --- | --- | --- | --- |
| **Gyvulių grupė** | **Gyvulių kiekis, vnt.** | **Žemių poreikis mėšlui skleisti, ha** | |
| **vieno gyvulio** | **visų gyvulių** |
| Penimos kiaulės nuo 30 kg iki 110 kg | 1 999 | 0,06 | 120 |

Įmonė sudariusi sutartis su aplinkinių žemių savininkais (fiziniais ir juridiniais asmenimis) skysto mėšlo paskleidimui dėl 2 210 ha ploto tręšiamų laukų, kurių pakaks saugiam trąšų paskleidimui. Dirvožemio tręšimas vykdomas laikantis Mėšlo ir srutų tvarkymo aplinkosaugos reikalavimų aprašo, patvirtinto Lietuvos aplinkos ministro ir žemės ūkio ministro 2005 m. liepos 14 d. įsakymu Nr. D1-367/3D-342 pagal kiekvienais metais rengiamą tręšimo planą - grafiką. Skystam mėšlui laukuose skleisti naudojama lengva plačiabarė srutų skleidimo mašina „Pioneer“, turinti velkamas skleidimo žarnas.

Pašarų ruošimas. Visos kiaulės yra šeriamos subalansuotais maisto medžiagų atžvilgiu sausais negranuliuotais pašarais. Įmonėje yra sumontuota moderni pašarų gamybos linija. Gamybos procesas valdomas kompiuterine įranga, kuriai programos užduodamos pagal optimalius fiziologinius gyvulio organizmo poreikius. Lauke prie tvartų sumontuoti bokštinio tipo aruodai, iš kurių vamzdine šėrimo linija pašarai patenka į kiekvieną gardą. Trys bokštinio tipo aruodai naudojami penimų kiaulių šėrimui.

Pašaras ruošiamas malūne pagal patvirtintas receptūras. Kiaulių pašarui gaminti, priklausomai nuo receptūros naudojamos sekančios žaliavos - kviečiai, miežiai, sojos rupiniai, sojos koncentratas, aliejus, pieno miltai, rapsų bei cukrinių runkelių išspaudos, bulvių baltymai, natrio chloridas. Į pašarą neterpiami jokie kiti, recepte nenumatyti, komponentai.

Per metus numatomi 4 penimų kiaulių auginimo ciklai.

Vėdinimo sistema. Tvartų vėdinimo sistemą sudarys stoginiai ir sieniniai ištraukimo ventiliatoriai bei šviežio oro pritekėjimo angos. Oro ištraukimui, kiekviename tvarte yra įrengti po 3 stoginius ir po 2 sieninius ištraukimo ventiliatorius. Stoginiai ventiliatoriai dirbs 6 896 val./metus, o sieniniai ventiliatoriai – 2 430 val./metus.

Šilumos gamybos sistema. Administracinio pastato šildymui, karšto vandens paruošimui Komplekse yra įrengta 250 kW galios kieto biokuro katilinė, kurioje per metus numatoma sudeginti iki 300 t šiaudų. Planuojamų deginti šiaudų apatinis šilumingumas sieks 14,7 MJ/kg. Šilumos gamybos biokuro katilinėje metu susidarę degimo produktai į aplinkos orą bus išmetami per 10 m aukščio kaminą.

Taip pat planuojama penimų kiaulių tvartų džiovinimui ir šildymui, esant poreikiui juos išvalius ir dezinfekavus, sunaudoti iki 10 tonų dyzelinio kuro tiesioginio degimo dyzeliniuose šildytuvuose. Viso komplekse bus 3 vnt. šildytuvų, iš jų: 2 vnt. – B 150 CED tipo, 44 kW galingumo, kuro sąnaudos – 2,98 l/h, 1 vnt. – MIR 85 WE tipo, 84 kW galingumo, kuro sąnaudos – 7,7 l/h. Šildytuvų degimo produktai į aplinkos orą išmetami per stoginius ventiliatorius.

Monitoringas. Nagrinėjamoje teritorijoje ir jos apylinkėse valstybinis aplinkos monitoringas nevykdomas.

UAB „Idavang“ Kalvarijos komplekse iki 2015 m. buvo vykdomas taršos šaltinių išmetamų teršalų monitoringas, poveikio požeminiam vandeniui monitoringas, poveikio aplinkos oro kokybei bei poveikio drenažiniam vandeniui monitoringas.

Nuo 2015 m. UAB "Idavang" Kalvarijos komplekse aplinkos monitoringas nevykdomas, nes dabartinis komplekso pajėgumas (10 000 atjunkytų paršelių nuo 7 kg iki 30 kg) neatitinka įrenginio, kuriems privalomas TIPK leidimas, kriterijų ir Ūkio subjektų aplinkos monitoringo nuostatų reikalavimų.

Įgyvendinus planuojamą ūkinę veiklą, Kalvarijos komplekse aplinkos monitoringas nebus vykdomas, nes planuojama ūkinė veikla neatitinka Ūkio subjektų aplinkos monitoringo nuostatų reikalavimų.

### GPGB (geriausių prieinamų gamybos būdų) įgyvendinimas

Planuojamos įgyvendinti GPGB reikalavimus atitinkančios priemonės:

UAB „Idavang“, siekdama gerinti aplinkos būklę, nuo pat 2006 metų pradžios, kai įsigijo Kalvarijos kompleksą, jame įdiegė eilę modernių ir GBGB technologijas atitinkančių taršos mažinimo priemonių:

* 2006-2007 m. buvo atliktas Kalvarijos komplekso remontas, kurio metu buvo pagerina tvartų būklė, esamame pašarų ruošimo ceche sumontuotas pašarų gamybos įrenginys analogiškas esamam;
* buvo sutvarkyta Komplekso teritorija, privažiavimo bei vidiniai Komplekso keliai, 2009 m. teritorija apsodinta medžiais;
* įmonė, įgyvendindama Nacionalinės į atmosferą išmetamų teršalų kiekio valdymo (ribojimo) iki 2010 metų programos priemones, didelį dėmesį skyrė mėšlo (srutų) ūkio modernizavimui bei ozoną ardančių medžiagų turinčios įrangos pakeitimui t. y.:
  1. 2007-2008 m. buvo pastatytos 4×15 000 m3 uždaros lagūnų tipo mėšlidės, kurių dėka išmetamo iš neorganizuotų taršos šaltinių amoniako kiekis į aplinkos orą sumažėjo 98 %;
  2. skystam mėšlui laukuose skleisti, nuo pat Komplekso įsigijimo pradžios, naudojama lengva plačiabarė srutų skleidimo mašina „Pioneer“, turinti velkamas skleidimo žarnas. Šios skysto mėšlo skleidimo priemonės dėka buvo pasiektas 30 % NH3 emisijos sumažėjimas, lyginant su įprastu įrenginiu;
  3. 2007 m. Kalvarijos komplekse buvo įrengtas naujas pramoninis šaldytuvas, užpildytas ozono neardančiu šaldymo agentu SOLKANE R5O7.
* 2008 m. buvo pastatyta katilinė, kurioje kaip kuras naudojamas nesukeliantis šiltnamio efekto atsinaujinantis energijos šaltinis - šiaudai.
* 2010 m. buvo įsigytas mobilus mėšlo separavimo įrenginys MILSTON 50B, kuris esant būtinybei, naudojamas kietos frakcijos atskyrimui. Šios priemonės dėka išvengiama:
  1. galimų avarijų dėl spaudiminės trasos užsikimšimo;
  2. lagūnose susidariusių nuosėdų kaupimosi, ko pasėkoje išvengiama darbinio saugyklų tūrio mažėjimo.
* srutų transportavimo slėginiu kilnojamu vamzdynu iki srutų skleidimo agregato „Pioneer“ metu, įmonė siekdama išvengti organinių trąšų tiesioginio patekimo į vandens telkinius, 2012 m pradėjo naudoti specialias lanksčias hermetiškas rankoves, kurių ilgis parenkamas toks, kad atviras rankovės galas būtų ne arčiau kaip 10 m iki vandens telkinio kranto;
* įmonėje užaugintos penimos kiaulės atitiks Lietuvos Respublikos valstybinės maisto ir veterinarijos tarnybos keliamus reikalavimus.

Auginant 1 999 vnt. penimų kiaulių, sveriančių nuo 30 iki 110 kg, Kalvarijos komplekse bus naudojamos visos aukščiau nurodytos taršos mažinimo priemonės. Papildomų taršos mažinimo priemonių naudojimas nenumatytas.

GPGB reikalavimai taikomi tik veiklos rūšims, pagal kurias nustatoma, ar įrenginiui reikia turėti Taršos integruotos prevencijos ir kontrolės leidimą. Vadovaujantis Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių 1 priedo 6.6.1 punktu, TIPK leidimas reikalingas tik intensyviam kiaulių auginimui, kai yra daugiau kaip 2 000 vietų mėsinėms kiaulėms (daugiau kaip 30 kg).

## 6 Žaliavų, cheminių medžiagų ir preparatų (mišinių) naudojimas

### Žaliavų, cheminių medžiagų ir preparatų (mišinių) naudojimas

Nagrinėjamos ūkinės veiklos metu planuojama sunaudoti:

* 3 600 t grūdų per metus;
* 2 t natrio chlorido per metus;
* 2 t skruzdžių rūgšties per metus;
* 4 t aliejaus per metus;
* 40 t mineralinių papildų per metus;
* 0,3 t dezinfekcinių medžiagų per metus.

### Radioaktyvių medžiagų naudojimas

Radioaktyviosios medžiagos nebus naudojamos ir nebus saugomos.

### Pavojingų ir nepavojingų atliekų naudojimas

Pavojingos ir nepavojingos atliekos nebus naudojamos.

## 7 Gamtos išteklių naudojimas ir regeneracinis pajėgumas

### Vandens naudojimas

Planuojamos ūkinės veiklos metu per metus numatoma sunaudoti apie 5 733 m3 geriamos kokybės vandens. Vanduo bus naudojamas penimų kiaulių girdymui - 5 107 m3/metus, tvartų plovimui, girdymo įrangos bei kanalizacijos plovimui - 370 m3/metus, darbuotojų ūkio-buities reikmėms - 256 m3/metus.

Vanduo Kalvarijos komplekso reikmėms bus imamas iš įmonei priklausančios vandenvietės, esančios už 250 m į vakarus nuo gamybinės teritorijos ribos Jusevičių kaime. Vandenvietėje yra trys eksploatuojami gręžiniai. Maksimalus eksploatuojamų gręžinių našumas 47,8 m3/h, 210 m3/d. Vandenvietė naudoja viršutinės apatinės kreidos požeminio vandens baseino vandeninguosius sluoksnius. Vanduo naudojamas penimų kiaulių girdymui, tvartų plovimui ir darbuotojų ūkio-buities reikmėms. Vandens apskaitai yra įrengti vandens apskaitos prietaisai. Periodiškai yra tvarkomi ir kalibruojami vandens tiekimo įrenginiai.

### Žemės, dirvožemio, biologinės įvairovės naudojimas ir regeneracinis pajėgumas

Žemės, dirvožemio, biologinės įvairovės naudojimas nenumatomas.

Įmonė naudoja modernias gyvulių auginimo bei mėšlo tvarkymo technologijas, todėl dirvožemio ir gruntinio vandens taršos tikimybė maža. Srutų (mėšlo) paskleidimas dirvožemyje yra vykdomas vadovaujantis Mėšlo ir srutų tvarkymo aplinkosaugos reikalavimų aprašu, patvirtintu aplinkos ministro ir žemės ūkio ministro 2005 m. liepos 14 d. įsakymu Nr. D1-367/3D-342, bei kiekvienais metais rengiamu tręšimo planu - grafiku. Tokiu būdu kiaulių komplekse susidarantis mėšlas yra naudojamas dirvos tręšimui, neteršia grunto bei požeminių ir paviršinių vandenų.

Dirvožemių plotai, reikalingi susidarančio, auginant 1 999 vnt. penimų kiaulių, sveriančių nuo 30 iki 110 kg, skysto mėšlo paskleidimui, vadovaujantis Mėšlo ir srutų tvarkymo aplinkosaugos reikalavimų aprašo, patvirtinto aplinkos ministro ir žemės ūkio ministro 2005 m. liepos 14 d. įsakymu Nr. D1-367/3D-342 nuostatomis, sudaro 120 ha.

Todėl nagrinėjama veikla – 1999 vnt. penimų kiaulių, sveriančių nuo 30 iki 110 kg, auginimas Kalvarijos komplekse neturi reikšmingos įtakos dirvožemio taršos ir erozijos tikimybės išaugimui.

## 8 Energijos išteklių naudojimas

Planuojamas energijos išteklių naudojamas:

* Elektros energijos – 700 MWh/metus. Elektros energija bus tiekiama iš UAB "Enerty" ir AB „Lesto“ elektros skirstomųjų tinklų per esamas, UAB "Idavang" priklausančias, pastotes.
* Dyzelino –10,8 t/metus. Dyzelinis kuras bus naudojamas tiesioginio degimo dyzeliniuose šildytuvuose penimų tvartų džiovinimui ir šildymui, esant poreikiui juos išvalius ir dezinfekavus. Viso komplekse bus 3 vnt. šildytuvų, iš jų: 2 vnt. yra 44 kW galingumo, 1 vnt. – 84 kW galingumo. Dyzelinis kuras bus saugomas dviejose dvisienėse 6 m³ skysto kuro talpyklose .

Šiaudų – 300 t/metus vietinėje 250 kW galios kieto biokuro katilinė katilinėje vykdomai šilumos gamybai. Supresuoti šiaudai bus laikomi sandėliuose, esančiuose komplekso teritorijoje ir lauko rietuvėse. Maksimalus laikomas šiaudų kiekis – 300 t.

## 9 Pavojingų, nepavojingų ir radioaktyviųjų atliekų susidarymas

### Pavojingų ir nepavojingų atliekų susidarymas

Planuojamos ūkinės veiklos metu, auginant tik vienos kiaulių grupės gyvulius (penimas kiaules nuo 30 kg iki 110 kg), komplekse susidarys apie 40 t/m nepavojingų (pagrinde kritusių gyvulių) ir apie 0,2 t/m pavojingų atliekų. Visos atliekos bus tvarkomos vadovaujantis Atliekų tvarkymo taisyklių, Gyvūninių atliekų tvarkymo taisyklių, Gyvūninių atliekų tvarkymo, perdirbimo ir tiekimo į rinką taisyklių, Pakuočių ir pakuočių atliekų tvarkymo taisyklių ir kitų teisės aktų, reglamentuojančių atliekų tvarkymą, reikalavimais.

Nepavojingos atliekos. Komplekse susidarys apie 40 t/m nepavojingų atliekų, pagrinde kritusių gyvulių atliekos (atliekų kodas 02 01 02). Kritusių gyvulių kiekis priklauso nuo daugelio faktorių: biosaugos efektyvumo, ligų prevencijos, auginamų kiaulių veislių, pašarų kokybės ir daugelio kitų veiksnių. Informacijoje atrankai pateiktas kritusių gyvulių kiekis, įvertinus ilgametę UAB „Idavang“ kiaulių auginimo praktiką. Kritusių gyvulių atliekos bus laikinai laikomos specialiuose sandariuose konteineriuose, pagalbinėje patalpoje įrengtoje šaldymo kameroje, kurioje palaikoma minusinė temperatūra ir pagal sutartį perduodamos utilizavimui UAB „Rietavo veterinarinė sanitarija“. Darbuotojų ūkinės-buitinės veiklos metu susidarys apie 0,5 t/metus komunalinių atliekų (atliekų kodas: 20 03 01). Komunalinės atliekos bus rūšiuojamos, laikinai laikomos konteineriuose ir pagal sutartį perduodamos komunalines atliekas tvarkančiai įmonei.

Pavojingos atliekos. Komplekse susidarys apie 0,2 t/m pavojingų atliekų, kurios bus laikinai laikomos specialiame konteineryje (uždaroje pagalbinėje patalpoje) ir perduodamos pavojingas atliekas tvarkančioms įmonėms.

UAB "Idavang" neužsiima susidarančių atliekų utilizavimu, visos Kalvarijos padalinyje susidarančios atliekos bus, kaip ir iki šiol perduodamos atliekų tvarkytojams, registruotiems Atliekų tvarkytojų valstybės registre, ir turinčioms technines galimybes ir teisę priimti atliekas bei atsakančioms už jų tolimesnį sutvarkymą, nekeliant neigiamo poveikio visuomenės sveikatai ir aplinkai.

### Radioaktyviųjų atliekų susidarymas

Planuojamos ūkinės veiklos radioaktyviųjų atliekų nesusidarys.

## 10 Nuotekų susidarymas, preliminarus jų kiekis, jų tvarkymas

Buitinės nuotekos. Kadangi nagrinėjamoje vietovėje nėra nei centralizuotos vieša-jam nuotekų tvarkytojui priklausančios, nei vietinės kitiems asmenims priklausančios nuotekų tvarkymo infrastruktūros, buitinės nuotekos bus kaupiamos dviejuose 10 m3 ir 50 m3 talpos kaupimo rezervuaruose, iš jų nuotekos bus periodiškai išsiurbiamos, išvežamos specialiu transportu į lagūnų tipo mėšlo rezervuarus ir kaupiamos pagal Mėšlo ir srutų tvarkymo aplinkosaugos reikalavimų aprašo reikalavimų 31.1.2 p. Numatomų kaupti buitinių nuotekų kiekis per metus neviršys 20 proc. viso per metus susidariusio srutų ir skystojo mėšlo kiekio, t. y. 256 m3/metus buitinių nuotekų sudarys 8,5% viso per metus susidariusio srutų ir skystojo mėšlo kiekio (3008 m3/metus). Nuotekų apskaita bus vykdoma pagal suvartotą buitinėms reikmėms vandens kiekį, t. y. pagal vandens skaitiklio esančio administraciniame pastate parodymus. Numatoma, jog per metus susidarys apie 256 m3 buitinių nuotekų. Planuojamas buitinių nuotekų užterštumas: BDS7 250 - 450 mg/l, SM – 200 - 350 mg/l.

Technologinės nuotekos. Technologinės nuotekos (srutos) – technologinių įrenginių plovimo, patalpų valymo, mėšlinų paviršių plovimo metu susidariusios nuotekos kartu su mėšlu iš tvartų kanalais bus nuvedamos į šalia tvartų esančią siurblinę, iš kurios siurblių pagalba ekskrementai požemine spaudimine linija bus perpumpuojamos į lagūnų tipo mėšlo rezervuarus (4 rezervuarai po 15 000 m3 talpos kiekvienas), kurie nuo įmonės nutolę į pietus apie 2,8 km (Tabarauskų kaime, šalia rajoninio kelio Nr. 2608 Jusevičiai-Būdvietis-Derviniai). Iš šių dengtų rezervuarų skysta frakcija bus skleidžiama tręšimo laukuose arba parduodama vietiniams ūkininkams, kurie jas išsiveš ir savarankiškai atliks paskleidimo darbus. Numatoma, jog Komplekse auginant 1 999 vnt. penimų kiaulių, sveriančių nuo 30 kg iki 110 kg, susidarys apie 3 008 m3/m skystojo mėšlo kartu su technologinėmis grindų plovimo nuotekomis. Technologinių nuotekų kiekis apskaičiuotas remiantis 2003 m. Informacinio dokumento Geriausi prieinami gamybos būdai intensyvios gyvulininkystės įrenginiams 3.1.2 skyrelio 3.27 lentelėje pateiktomis normomis (penimoms kiaulėms): mėšlo kiekis - 0,09-0,13 m3/mėn./vnt., grindų plovimo nuotekų kiekis – 0,07-0,3 m3/metus/vnt.

Paviršinės nuotekos. Planuojamos ūkinės veiklos teritorijoje nebus galimai teršiamų teritorijų. Laikantis biologinės saugos reikalavimų, šioje teritorijoje nebus vykdoma jokia kita veikla, nebus laikomos atliekos, teritorija bus valoma, tvartuose susidaręs mėšlas iš tvartų kanalais bus nuvedamos į šalia tvartų esančią siurblinę, iš kurios siurblių pagalba ekskrementai požemine spaudimine linija bus perpumpuojamos į lagūnų tipo mėšlo rezervuarus, kurie nuo įmonės nutolę į pietus apie 2,8 km.

Paviršinių (lietaus) nuotekų susidarančių ant kietų dangų taršos nebus, jomis važinės techniškai tvarkingas transportas, teritorija bus aptverta ir saugoma, nebus transportuojamos pavojingos medžiagos.

Komplekso statiniais užstatytoje 8,32 ha teritorijoje susidarys sąlyginai švarios ir mažai užterštos paviršinės nuotekos, kurių dalis paskirstoma žaliose vejose ir filtruojasi per gruntą į drenažo sistemą. Paviršinės nuotekos (jų užterštumas (BDS7 4,6 – 11,5 mg/l, Nb 2 – 3 mg/l) neviršys Paviršinių nuotekų tvarkymo reglamente į aplinką išleidžiamoms paviršinėms nuotekoms nustatytų normatyvų) nuo aikštelių surenkamos į lietaus vandens surinkimo šulinius ir uždaru kolektoriumi suvedamos į kūdrą, esančią maždaug už 160 m į pietryčius nuo Komplekso teritorijos. Nuotekos iš kūdros į paviršinius vandens telkinius nepatenka.

Paviršinių nuotekų kiekis apskaičiuojamas pagal paviršių, nuo kurių jos surenka-mos, plotą ir metinį kritulių kiekį. Susidarančių nuotekų (buitinių, srutų ir paviršinių) kiekių skaičiavimai pateikti 4 priede.

## 11 Cheminės taršos susidarymas ir jos prevencija

### Oro taršos susidarymas ir jos prevencija

UAB "Idavang" Kalvarijos kiaulių komplekse auginant 1 999 penimų kiaulių nuo 30 iki 110 kg į aplinkos orą teršalai išsiskirs šių technologinių procesų metu: penimų kiaulių auginimo, pašarų gamybos, mėšlo tvarkymo, mėšlo skleidimo laukuose, šilumos gamybos.

Šilumos gamybos metu aplinkos oro teršalai iš kieto kuro katilinės į aplinkos orą bus išmetami per dūmtraukį (taršos šaltinis Nr. 090). Dyzelinių šildytuvų degimo produktai į aplinkos orą išmetami per stoginius ventiliatorius tvartuose. Gaminant pašarus į aplinkos orą teršalai pateks per tris aplinkos oro taršos šaltinius, esančius pašarų gamybos ceche – malūnas ir grūdų valymo įrenginys (taršos šaltinis Nr. 089), grūdų priėmimo duobė (taršos šaltinis Nr. 601) ir grūdų transporteris (taršos šaltinis Nr. 105). Tvartuose vienu metu auginant 1 999 penimų kiaulių, teršalai į aplinkos orą bus išmetami per 6 stoginius ir 4 sieninius ventiliatorius tvartuose.

Keturios uždaro tipo lagūnos, nuo kurių į aplinkos orą bus išmetami aplinkos oro teršalai, nuo įmonės nutolusios apie 2,8 km.

Planuojamos ūkinės veiklos metu numatomų išmesti iš penimų kiaulių tvartų, mėšlo (srutų) laikino saugojimo lagūnų bei tręšiant laukus srutomis į aplinkos orą teršalų kiekių skaičiavimai buvo atlikti vadovaujantis Europos aplinkos agentūros į atmosferą išmetamų teršalų apskaitos metodikos (anglų kalba – EMEP/EEA Air pollutant emission inventory guidebook) tikslių duomenų reikalaujančiu antros pakopos (angl. *Tier 2*) skaičiavimo būdu (<http://www.eea.europa.eu/publications/emep-eea-guidebook-2013>), kuris įrašytas į aplinkos ministro 1999 m. gruodžio 13 d. įsakymu Nr. 395 patvirtintų metodikų sąrašą.

Per katilinės kaminą į aplinkos orą išmetamų teršalų metiniai kiekiai suskaičiuoti remiantis EMEP CORINAIR 1.4.A dalies "Small combustion" 3-10 lentelėje pateiktais teršalų emisijos faktoriais. Iš dyzelinių šildytuvų į aplinkos orą išmetamų teršalų metiniai kiekiai suskaičiuoti vadovaujantis Europos Aplinkos Agentūros į atmosferą išmetamų teršalų apskaitos metodikos "EMEP/EEA air pollutant emission inventory guidebook – 2013" pateiktais teršalų emisijos faktoriais. Pašarų gamybos metu į aplinkos orą išmetamų aplinkos oro teršalų kiekiai suskaičiuoti remiantis Jungtinių Amerikos valstijų Aplinkos apsaugos agentūros 2003 m. balandžio mėn. galutinėje ataskaitoje (U.S. Environmental Protection Agency. Final Report "Grain Elevators and Grain Processing Plants", 2003), skirtoje grūdų malūnams ir grūdų apdirbimo įmonėms, pateiktais emisijų faktoriais.

Skaičiavimams buvo naudojamas maksimaliai galimas vienu metu laikyti penimų kiaulių tvartuose skaičius (1 999 vnt.).

Planuojamos ūkinės veiklos metu į aplinkos orą išsiskirs 14,774 t/m teršalų: šilumos gamybos metu – 3,869 t/m teršalų; pašarų gamybos metu – 0,714 t/m teršalų; kiaulių auginimo tvartuose metu – 6,380 t/m; iš mėšlo (srutų) laikino saugojimo uždaro tipo lagūnų – 0,046 t/m teršalų; skleidžiant srutas tręšiamuose laukuose – apie 3,765 t/m.

Atlikus aplinkos oro teršalų sklaidos skaičiavimus (skaičiavimams naudojant (AERMOD View programą), nustatyta, kad visų teršalų pažemio koncentracijos tiek be fono, tiek įvertinus foninį užterštumą, planuojamos ūkinės veiklos teritorijoje ir už jos ribų neviršija ribinių verčių, nustatytų LR aplinkos ministro ir sveikatos apsaugos ministro 2010 m. liepos 7 d. įsakymu Nr. D1-585/V-611 "Dėl aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų patvirtinimo" ir LR aplinkos ministro ir sveikatos apsaugos ministro 2007 m. birželio 11 d. įsakymu Nr. D1-329/V-469 "Dėl teršalų, kurių kiekis aplinkos ore ribojamas pagal Europos sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinių aplinkos oro užterštumo verčių patvirtinimo".

Detali informacija apie planuojamos ūkinės veiklos aplinkos oro taršos šaltinius, teršalų kiekius, jų sklaidą yra pateikti Priede 3.

### Kvapai

Su planuojama penimų kiaulių auginimo veikla susijusio kvapo sklaidos skaičiavimai buvo atlikti naudojant ISC AERMOD View matematinio modelio programą. Planuojamos ūkinės veiklos metu į aplinkos orą kvapas sklis per organizuotus taršos šaltinius – 6 stoginius ventiliatorius (po 3 ant kiekvieno tvarto stogo) ir 4 vnt. sieninius ventiliatorius (po vieną ant kiekvieno tvarto šoninės sienos).

Atlikus kvapų sklaidos skaičiavimus, nustatyta, kad prognozuojama kvapo koncentracija tiek ūkinės veiklos teritorijoje, tiek už jos ribų bei artimiausioje gyvenamojoje aplinkoje neviršys Lietuvos higienos normos HN121:2010 "Kvapo koncentracijos ribinė vertė gyvenamosios aplinkos ore" 9 punkte nurodytos ribinės kvapo koncentracijos (8 OUE/m3) planuojamos ūkinės veiklos metu.

Detali informacija apie taršos šaltinius, kvapo koncentraciją patenkančią per juos į aplinkos orą, kvapo sklaidos skaičiavimus ir jų rezultatus pateikti Priede 3.

### Dirvožemio taršos susidarymas ir jos prevencija

Mėšlo šalinimui išilgai kiekvieno tvarto įrengti kanalai, kurie dengti grotelėmis. Gyvulių ekskrementai per groteles patenka į šiuos kanalus, iš kurių periodiškai išleidžiami į centrinį kanalą, iš kur savitakos būdu, patenka į siurblinę. Aplink visus tvartus yra sumontuota spaudiminė linija, kurios pagalba vidutiniškai kartą per dvi savaites skystu mėšlu praplaunami kanalai. Komplekse vienu metu auginant 1 999 vnt. penimų kiaulių nuo 30 kg iki 110 kg susidarys apie 3 008 m3/m skystojo mėšlo kartu su technologinėmis grindų plovimo nuotekomis. Siurblių pagalba mėšlas iš šalia tvartų esančios siurblinės požemine spaudimine linija darbo dienomis (nuo 8:00 iki 16:30 val.) pumpuojamas į uždaro tipo 4×15 000 m3 talpos lagūnas, kurios nuo įmonės nutolusios apie 2,8 km atstumu. Iš rezervuarų skysta frakcija bus skleidžiama tręšimo laukuose arba parduodama vietiniams ūkininkams, kurie jas išsiveš ir savarankiškai atliks paskleidimo darbus.

Skystam mėšlui laukuose skleisti naudojama lengva plačiabarė srutų skleidimo mašina „Pioneer“, turinti velkamas skleidimo žarnas. Atliekant tręšimo darbus, mechanizatoriai kiekvieną dieną skaitiklio duomenis perduoda tręšimą prižiūrinčiam aplinkosaugos specialistui, kuris susistemina duomenis ir perduoda Aplinkosaugos skyriaus vadovui.

Skysto mėšlo skleidimas bus vykdomas griežtai laikantis Mėšlo ir srutų tvarkymo aplinkosaugos reikalavimų aprašu, patvirtintu aplinkos ministro ir žemės ūkio ministro 2011 m. rugsėjo 26 d. įsakymu Nr. D1-735/3D-700.

Draudžiama srutas skleisti nuo lapkričio 15 d. iki balandžio 1 d., išskyrus atvejus, kai Lietuvos Respublikos aplinkos ministro ir Lietuvos Respublikos žemės ūkio ministro atskirame įsakyme, atsižvelgiant į konkrečias pavasario ir (ar) rudens hidrometeorologines sąlygas, yra nustatyta kitaip. Visais atvejais draudžiama srutas skleisti ant įšalusios, įmirkusios ir apsnigtos žemės. Draudžiama srutas skleisti nuo birželio 15 d. iki rugpjūčio 1 d., išskyrus tręšiant pūdymus, pievas, ganyklas ir plotus, kuriuose bus auginami žiemkenčiai. Srutos nebus skleidžiamos šeštadieniais, sekmadieniais ir valstybinių švenčių dienomis arčiau kaip per 100 m nuo gyvenamojo namo be gyventojo sutikimo ir 300 m nuo gyvenvietės be seniūnijos seniūno sutikimo. Draudžiama srutas skleisti paviršinių vandens telkinių pakrančių apsaugos juostose ir arčiau kaip 2 m iki melioracijos griovių viršutinių briaunų. Laikantis minėto įsakymo reikalavimų planuojama ūkinė veikla neturės reikšmingos įtakos dirvožemio taršos susidarymui.

### bVandens teršalų, nuosėdų susidarymas ir jų prevencija

Pagal Mėšlo ir srutų tvarkymo aplinkosaugos reikalavimų aprašo, patvirtinto Lietuvos Respublikos ministro ir Lietuvos Respublikos žemės ūkio ministro 2011 m. rugsėjo 26 d. įsakymu Nr. D1-735/3D-700 "Dėl aplinkos ministro ir žemės ūkio ministro 2015 m. liepos 14 d. įsakymo Nr. D1-367/3D-342 "Dėl aplinkosaugos reikalavimų mėšlui ir srutoms tvarkyti aprašo patvirtinimo" pakeitimo“, reikalavimų 31.1.2 p. buitinės nuotekos (kurių planuojamas užterštumas BDS7 250 - 450 mg/l, SM – 200 - 350 mg/l) 256 m3/metus bus kaupiamos dviejuose 10 m3 ir 50 m3 kaupimo rezervuaruose ir technologinės nuotekos (kurių planuojamas užterštumas BDS – 1000-5000 mg/l) – tvartų plovimo nuotekos kartu su mėšlu iš tvartų kanalais nuvedamos į šalia tvartų esančią siurblinę, iš kurios siurblių pagalba ekskrementai požemine spaudimine linija perpumpuojami į lagūnų tipo mėšlo rezervuarus (4 rezervuarai po 15 000 m3 talpos kiekvienas), kurie nuo įmonės nutolę į pietus apie 2,8 km (Tabarauskų kaime, šalia rajoninio kelio Nr. 2608 Jusevičiai-Būdvietis-Derviniai).

Siekiant išvengti nuotekų išsiliejimo iš lagūnų savininkas ir naudotojas (šiuo atveju planuojamos ūkinės veiklos organizatorius (veiklos vykdytojas)) privalo periodiškai tikrinti srutų kaupimo rezervuarų sandarumą, atlikti reguliarią jų priežiūrą bei tikrinti užpildymo lygį.

Komplekso statiniais užstatytoje 8,32 ha teritorijoje susidarys sąlyginai švarios ir mažai užterštos paviršinės nuotekos, kurių dalis paskirstoma žaliose vejose ir filtruojasi per gruntą į drenažo sistemą. Paviršinės nuotekos (jų užterštumas (BDS7 4,6 – 11,5 mg/l, Nb 2 – 3 mg/l) neviršys Paviršinių nuotekų tvarkymo reglamente į aplinką išleidžiamoms paviršinėms nuotekoms nustatytų normatyvų) nuo aikštelių surenkamos į lietaus vandens surinkimo šulinius ir uždaru kolektoriumi suvedamos į kūdrą, esančią maždaug už 160 m į pietryčius nuo Komplekso teritorijos. Nuotekos iš kūdros į paviršinius vandens telkinius nepatenka.

## 12 Fizikinės taršos susidarymas ir jos prevencija

### Triukšmo susidarymas ir jo prevencija

Su planuojama ūkine veikla susijusio triukšmo sklaidos skaičiavimai atlikti kompiuterine programa Cadna/A. Skaičiuojant triukšmo lygį buvo įvertintas planuojamos ūkinės veiklos aptarnavimui numatomas sunkiasvorio transporto srautas, darbuotojų lengvųjų automobilių sukeliamas triukšmas, mobilaus separavimo įrenginio, biokuru katilinę aprūpinančio frontalinio autokrautuvo, srutų siurblinės ir transformatorinės sukeliamas triukšmas, pašarų gamybos metu susidarantis triukšmas ir tvartuose stoginių ir sieninių ventiliatorių sukeliamas triukšmas.

Siekiant nustatyti aplinkinėse kelio atkarpose važiuojančio transporto, susijusio su nagrinėjama ūkine veikla, įtaką artimiausiai gyvenamajai aplinkai, buvo atlikti autotransporto sukeliamo triukšmo sklaidos aplinkinėse kelio atkarpose skaičiavimai.

Atlikus triukšmo sklaidos skaičiavimus prognozuojama, kad planuojamos ūkinės veiklos sukeliamas triukšmo lygis nei planuojamos ūkinės veiklos aplinkoje, nei artimiausioje gyvenamojoje aplinkoje bet kuriuo paros metu neviršys didžiausių leidžiamų triukšmo ribinių dydžių. Suskaičiuotas aplinkiniuose keliuose pravažiuojančio transporto sukeliamas triukšmas nei planuojamos ūkinės veiklos aplinkoje, nei artimiausioje gyvenamojoje aplinkoje visais paros periodais neviršys didžiausių leidžiamų triukšmo ribinių dydžių. Didžiausi leidžiami triukšmo ribiniai dydžiai nustatyti LR SA ministro 2011 m. birželio 13 d. įsakymu Nr. V-604 "Dėl Lietuvos higienos normos HN 33:2011 "Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje" patvirtinimo".

### Kitos fizinės taršos susidarymas ir jos prevencija

Kitos fizinės taršos – vibracijos, šviesos, šilumos, jonizuojančiosios ir nejonizuojančiosios (elektromagnetinės) spinduliuotės nebus.

## 13 Biologinės taršos susidarymas ir jos prevencija

Siekiant išvengti biologinės taršos susidarymo, bus naudojamos biologinio saugumo priemonės. Komplekso teritorija yra aptverta. Į teritoriją bus įleidžiami tik darbuotojai išmanantys biologinio saugumo priemones. Bus įrengti dezokilimėliai, rankoms skirtos sanitarinės priemonės, persirengimo patalpa su avalyne ir rūbais, kurie naudojami tik tvartų patalpose. Po kiekvieno penimų kiaulių auginimo ciklo, tvartai bus plaunami ir vykdoma jų dezinfekcija, įskaitant girdymo ir kitas naudojamas technines sistemas. Visoje teritorijoje bus palaikoma tvarka. Bus vykdoma parazitų ir graužikų kontrolė ir naikinimas. Prieš naudojant vandenį bus atliekami jo biologiniai tyrimai. Kritę gyvuliai bus laikinai laikomi specialiame konteineryje esančiame šaldymo patalpoje, kurioje palaikoma minusinė temperatūra. Darbuotojai bus apmokyti kaip apsisaugoti nuo užkrečiamų ligų, kaip tinkamai laikytis higienos reikalavimų ir biologinio saugumo protokolų.

## 14 Planuojamos ūkinės veiklos pažeidžiamumo rizika dėl ekstremaliųjų įvykių ir situacijų

Planuojamas ūkinės veiklos objektas nėra priskirtinas prie potencialiai pavojingų objektų. Jame nebus vykdomi pavojingi technologiniai procesai, nebus saugomos ir naudojamos pavojingos cheminės medžiagos. Todėl planuojamos ūkinės veiklos pažeidžiamumo rizika dėl ekstremaliųjų įvykių ir susidariusių ekstremaliųjų situacijų yra nedidelė.

### Ekstremaliųjų įvykių bei situacijų tikimybė ir prevencija

Kalvarijos kompleksas nėra priskirtinas prie potencialiai pavojingų objektų, išskyrus srutų kaupimo rezervuarus, kurie vadovaujantis aplinkos ministro 2005 m. balandžio 18 d. įsakymu Nr. D1-207 patvirtintu potencialiai pavojingų objektų sąrašu patenka į trečią šio sąrašo grupę - Aplinkosauginiu požiūriu pavojingi objektai. Kalvarijos kompleksas turi parengtą, įmonės generalinio direktoriaus 2009 m. balandžio 28 d. įsakymu Nr. V-31 patvirtintą, su visomis valstybinės priežiūros institucijomis ir specialiosiomis tarnybomis suderintą Kalvarijos komplekso skysto mėšlo kaupimo rezervuarų ir slėgvamzdžio avarijų likvidavimo planą. 2012 m. šis planas papildytas informacija apie galimų avarijų dėl kilnojamo slėginio srutų transportavimo vamzdyno trūkimo likvidavimo.

Vykdoma ūkinė veikla – 1 999 vnt. penimų kiaulių, sveriančių nuo 30 iki 110 kg, auginimas neturi įtakos gaisrų ir kitų ekstremalių situacijų tikimybės išaugimui nes:

* penimos kiaulės bus auginamos esamuose tvartuose;
* bus naudojama esama technologinė įranga;
* komplekse nebus saugomos ir naudojamos pavojingos cheminės medžiagos;
* visi esami pastatai įrengti laikantis priešgaisrinės saugos reikalavimų.

Dėl aukščiau įvardintų priežasčių avarinės ir ekstremalios situacijos Kalvarijos komplekse neprognozuojamos.

## 15 Planuojamos ūkinės veiklos rizika žmonių sveikatai

Ūkinė veikla planuojama Komplekse, kuriame įdiegtos gamybos priemonės, būdai ir technologijos pagal geriausius prieinamus gamybos būdus, taikomus kiaulininkystės sektoriuje, kartu užtikrinančius Europos Sąjungos (ES) gyvūnų gerovės reikalavimus.

Vykdant planuojamą ūkinę veiklą, įtaka gyvenamajai, rekreacinei, visuomeninei aplinkai bei gyventojų saugai ir visuomenės sveikatai neprognozuojama.

Visuomenę sudaro įvairių psichologinių tipų, įvairios sveikatos ir socialinės padėties, išsilavinimo žmonės, todėl ir reakcija į įvairius pokyčius šalia gyvenamosios vietovės gali būti skirtinga. Be to, psichoemocinio poveikio įvertinimui nėra sukurtų ir patvirtintų metodikų.

Visuomenės nepasitenkinimas bei psichologinis diskomfortas dėl UAB „Idavang“ Kalvarijos komplekse planuojamos vykdyti veiklos neprognozuojamas dėl šių argumentų:

* vykdant planuojamą ūkinę veiklą (1 999 vnt. penimų kiaulių, sveriančių nuo 30 iki 110 kg auginimas) auginamas žymiai mažesnis gyvulių kiekis (nei vykdytos intensyvios kiaulių auginimo veiklos metu, kuomet buvo auginama 15 000 penimų kiaulių, sveriančių 105-110 kg, ir 10 000 paršelių, sveriančių nuo 7 iki 30 kg), ko pasėkoje cheminės bei fizikinės taršos poveikis gyvenamajai aplinkai žymiai sumažėjo ir tapo nežymus;
* nagrinėjama ūkinė veikla aplinkos kokybės neblogins;
* neigiamas poveikis kitiems aplinkos komponentams neprognozuojamas.

Remiantis šiais argumentais, galima teigti, kad planuojama ūkinė veikla reikšmingos neigiamos psichogeninės įtakos gyventojams nedarys.

## 16 Planuojamos ūkinės veiklos sąveika su kita ūkine veikla

Nagrinėjama ūkinė veikla turi tiesioginę sąveiką su žemės ūkio bendrovėmis ir ūkininkais, kurių žemėse auginamos kultūros, tiekiamos, kaip žaliavos, Komplekso pašarų gamybai. Taip pat turi tiesioginę sąveiką ir su transporto sektoriumi, kurio pagalba vykdomas paršelių ir penimų kiaulių transportavimas, žaliavos tiekimas, atliekų išvežimas ir kt.

## 17 Veiklos vykdymo terminai ir eiliškumas, numatomas eksploatacijos laikas

Planuojamos ūkinė veikla komplekse bus vykdoma Aplinkos apsaugos agentūrai priėmus atrankos išvadą, kuria bus nuspręsta, kad planuojamai ūkinei veiklai – 1999 vnt. penimų kiaulių, sveriančių nuo 30 kg iki 110 kg, auginimo komplekse, poveikio aplinkai vertinimas yra neprivalomas.

Numatomas eksploatacijos laikas – neterminuotas.

# III Planuojamos ūkinės veiklos vieta

## 18 Planuojamos ūkinės veiklos vieta

### Planuojamos ūkinės veiklos adresas

Planuojamos ūkinės veiklos vieta (adresas): Ugniagesių g. 20, Jusevičių k., Kalvarijos sen., Kalvarijos sav.

### Planuojamos ūkinės veiklos teritorijos žemėlapis su gretimybėmis

Planuojamos ūkinės veiklos teritorijos ir jos gretimybių žemėlapis pateikiamas 1 priede.

Artimiausi gyvenamieji namai nuo planuojamos ūkinės veiklos sklypo ribų nutolę:

* gyvenamasis namas, esantis adresu Zubrių k. 3, Kalvarijos sav., – apie 230 m šiaurės rytų kryptimi;
* gyvenamasis namas, esantis adresu Jusevičių k., Ugniagesių g. 1, – apie 410 m pietvakarių kryptimi;
* gyvenamasis namas, esantis adresu Pakirksnių k. 1, – apie 460 m pietryčių kryptimi;
* gyvenamasis namas, esantis Mikališkių k., – apie 630 m pietryčių kryptimi;
* gyvenamasis namas, esantis adresu Jusevičių k., Ugniagesių g. 8, – apie 640 m pietvakarių kryptimi..

Artimiausios švietimo įstaigos:

* Kalvarijos savivaldybės vaikų laikinosios globos namai, esantys adresu Kalvarijos sav., Kalvarijos sen., Mikališkių k. 4, nuo PŪV sklypo yra nutolę apie 1,0 km pietryčių kryptimi;
* Kalvarijos suaugusiųjų vidurinė mokykla, esanti adresu Ugniagesių g. 1/ Dariaus ir Girėno g. 38, Kalvarija, nuo PŪV sklypo yra nutolusi apie 4,22 km šiaurės vakarų kryptimi;
* Kalvarijos gimnazija, esanti adresu J. Basanavičiaus g. 16, Kalvarija, nuo PŪV sklypo yra nutolusi apie 4,66 km šiaurės vakarų kryptimi;
* Kalvarijos vaikų lopšelis-darželis "Žilvitis", esantis adresu J. Basanavičiaus g. 15, Kalvarija, nuo PŪV sklypo yra nutolęs apie 4,8 km šiaurės vakarų kryptimi.

Artimiausios gydymo įstaigos:

* Kalvarijos valstybinė maisto ir veterinarijos tarnyba, esanti adresu Laisvės g. 14, Kalvarija, nuo PŪV sklypo yra nutolusi apie 4,11 km šiaurės vakarų kryptimi;
* A. Masilionio gydymo klinika, esanti adresu Ugniagesių g. 9, Kalvarija, nuo PŪV sklypo yra nutolusi apie 4,2 km šiaurės vakarų kryptimi
* trijų objektų grupė: Kalvarijos pirminės sveikatos priežiūros centras, Kalvarijos ligoninė, Marijampolės greitosios medicinos pagalbos stotis, Kalvarijos greitosios medicinos pagalbos budintis postas, esanti adresu Vytauto g. 9, Kalvarija, nuo PŪV sklypo yra nutolusi apie 4,45 km šiaurės vakarų kryptimi.

### Informacija apie teisę valdyti, naudoti ar disponuoti planuojamos ūkinės veiklos žemės sklypą

8,3221 ha žemės sklypas (kadastrinis Nr. 5138/0004:109) yra įregistruotas nekilnojamojo turto registre (registro Nr. 44/136808) ir nuosavybės teise priklauso UAB „Idavang“. Žemės sklypo pagrindinė tikslinė žemės naudojimo paskirtis – kita, o naudojimo būdas – komercinės paskirties objektų teritorijos. Nekilnojamojo turto registro išrašas su žemės sklypo planu pridedamas 2 Priede.

### Žemės sklypo planas


Žemės sklypo planas su statiniais pateikiamas 1 Priede.

## 19 Teritorijų planavimo sprendiniai

Planuojamos ūkinės veiklos teritorijos ir gretimų teritorijų funkcinis zonavimas

Kalvarijos savivaldybės teritorijos bendrojo plano pakeitimo (patvirtinto Kalvarijos savivaldybės tarybos 2013 m. liepos 18 d. sprendimu Nr. T-34-5 „Dėl Kalvarijos savivaldybės teritorijos bendrojo plano pakeitimo tvirtinimo“) sprendiniuose, UAB „Idavang“ Kalvarijos kiaulių komplekso teritorija įvardinta kaip „komercinės paskirties objektų“. Vadovaujantis bendrojo plano sprendiniais „<...> Numatoma gyvulininkystę plėtoti visoje savivaldybės teritorijoje, išskyrus ekologiškai jautrias teritorijas, naudojant buvusius kolūkių ūkinius statinius ir įrenginius.“

Kiaulių auginimas ūkinės veiklos teritorijoje vykdomas nuo 1977 m., veiklos organizatoriaus – UAB "Idavang" žiniomis, jokia kita veikla nei gyvulininkystės nebuvo vykdyta šiame žemės sklype. Be to nagrinėjamame sklype yra pastatai – kiaulidės, mėšlidė, transformatorinė, izoliatorius, veterinarijos punktas – pirtis, veterinarijos punktas- skerdykla, sandėliai, pašarų cechas, koncentratų sandėlis, mechaninės dirbtuvės, administracinis pastatas, pašarų cechas, sargų postas ir kt., nuosavybės teise priklausantys UAB "Idavang", kurių paskirtis ne vien žemės ūkio ir jie teisėtai yra kitos paskirties sklype. Norime pabrėžti, kad planuojamos ūkinės veiklos organizatoriui priklauso dideli plotai žemės ūkio paskirties sklypų, keliuose iš jų taip pat bus vykdoma planuojama ūkinė veikla – mėšlo saugojimas, požeminio vandens išgavimas ir kita. Šių žemės sklypų nekilnojamojo turto registro centrinio duomenų banko išrašai pateikiami 2 priede.



**1 pav.** Ištrauka iš Kalvarijos savivaldybės bendrojo plano Teritorijų naudojimo reglamentų ir veiklos apribojimų brėžinio.

UAB „Idavang“ Kalvarijos komplekso veikla Kalvarijos savivaldybės bendrajame plane numatytiems sprendiniams neprieštarauja.

Planuojamos ūkinės veiklos teritorijos naudojimo reglamentas

Žemės sklypas (kadastrinis Nr. 5138/0004:109) yra įregistruotas nekilnojamojo turto registre (registro Nr. 44/136808) ir nuosavybės teise priklauso UAB „Idavang“. Žemės sklypo pagrindinė tikslinė žemės naudojimo paskirtis – kita, o naudojimo būdas – komercinės paskirties objektų teritorijos. Žemės sklypui yra nustatytos specialiosios naudojimo sąlygos:

* Ryšių linijų apsaugos zonos (0,11 ha);
* Šilumos ir karšto vandens tiekimo tinklų apsaugos zonos (0,52 ha);
* Kelių apsaugos zonos (0,18 ha);
* Elektros linijų apsaugos zonos (0,95 ha);
* Vandentiekio, lietaus ir fekalinės kanalizacijos tinklų ir įrenginių apsaugos zonos (1,57 ha).

Žemės sklypo, kuriame planuojama ūkinė veikla, registro dokumentai pateikiami 2 Priede.

Informacija apie vietovės infrastruktūrą

Susisiekimo infrastruktūra. Teritorija yra kaimiškoje vietovėje, privažiavimas prie sklypo nuo krašto kelio Nr. 131 Alytus-Simnas-Kalvarija vietiniu keliu.

Inžinerinė infrastruktūra. Komplekso teritorijoje yra elektros tinklai, vietiniai fekalinės kanalizacijos, vandentiekio ir šilumos tinklai.

Informacija apie urbanizuotas teritorijas


UAB „Idavang“ Kalvarijos komplekso teritorija priklauso Kalvarijos seniūnijos Jusevičių kaimui, kuris yra 3 km į rytus nuo Kalvarijos miesto. Pagal 2011 metų surašymo duomenis Jusevičių kaime gyveno 440 gyventojų (šaltinis - <http://adresai.vilnius21.lt/juseviciuk-g14064.html>).

Gretimai Kalvarijos komplekso esančios kaimyninės gyvenvietės: Zubrių kaimas, Pakirsnių kaimas, Tabarauskų kaimas, Nemunaičių kaimas, Mikališkių kaimas.

## 20 Informacija apie eksploatuojamus ir išžvalgytus žemės gelmių telkinių išteklius

Naudingų iškasenų telkiniai. Nagrinėjamai teritorijai artimiausi naudingųjų iškasenų telkiniai:

* nenaudojamas molio telkinys *Orija* Nr. 1580. Ūkinės veiklos vieta nuo molio telkinio nutolusi 3,4 km pietvakarių kryptimi (žr. 2 pav.);
* nenaudojamas durpių telkinys *Turlojiškė* Nr. 683. Ūkinės veiklos vieta nuo durpių telkinio nutolusi 3,5 km pietryčių kryptimi (žr. 2 pav.).

**

*2 pav. Naudingų iškasenų telkiniai (www.lgt.lt)*

Gėlo ir mineralinio vandens vandenvietės. Į vandenviečių sanitarinės apsaugos griežto režimo juostas bei vandenviečių sanitarinės apsaugos mikrobinės taršos apribojimo juostas nagrinėjamas ūkinės veiklos sklypas nepatenka.

Ūkinės veiklos sklypui artimiausios vandenvietės yra:

* Jusevičių "Idavang" (Kalvarijos) vandenvietė Nr. 3738, kuri yra nutolusi į vakarus nuo nagrinėjamos planuojamos ūkinės veiklos sklypo 250 m atstumu (žr. 3 pav.). Geologinis indeksas K2;
* naudojama geriamojo gėlo vandens Jusevičių (Kalvarijos sav.) vandenvietė Nr. 3175, nutolusi į šiaurės vakarus nuo nagrinėjamos planuojamos ūkinės veiklos teritorijos 1,3 km atstumu. Geologinis indeksas – K2 (žr. 3 pav.);
* naudojama geriamojo gėlo vandens ŽŪB "Šaltekšnis" vandenvietė Nr. 3626, nutolusi į pietryčius nuo nagrinėjamos planuojamos ūkinės veiklos teritorijos 3,0 km atstumu. Geologinis indeksas – K2 (žr. 3 pav.).




3 pav. Požeminio vandens vandenviečių žemėlapis (www.lgt.lt)

Į vandenviečių sanitarinės apsaugos griežto režimo juostas bei vandenviečių sanitarinės apsaugos mikrobinės taršos apribojimo juostas nagrinėjamas Kalvarijos kompleksas nepatenka. Artimiausia vandenvietė, kurioje yra 3 gręžiniai, priklauso UAB „Idavang“ ir yra naudojama Komplekso reikmėms. Nedidelė žemės sklypo, kuriame vykdoma pagrindinė Komplekso veikla, šiaurės vakarinė dalis patenka į įmonei priklausančios vandenvietės SAZ 3 cheminės taršos apribojimo juostos b grupę. Pagal HN 44:2006 „Vandenviečių sanitarinių apsaugos zonų nustatymas ir priežiūra“ 2 priedą IIIb pogrupio vandenvietės 3-iojoje SAZ juostoje vykdoma ūkinė veikla yra leidžiama, atsižvelgiant į galimo poveikio įvertinimą. Penimų kiaulių auginimo tvartai ir papildoma infrastruktūra, reikalinga vykdomai veiklai, į 3-iąją SAZ juostą nepatenka, todėl poveikis požeminiam vandeniui neprognozuojamas. UAB „Idavang“ vandenvietės teritorijos apylinkių schema su SAZ cheminės taršos apribojimo juosta pateikiama 1 priede.

Dirvožemis. Nagrinėjama ūkinė veikla nepatenka į dirvožemio taršos teritoriją. Duomenų apie ryškesnės taršos koncentracijų tendencijas planuojamos ūkinės veiklos teritorijoje ir aplink ją nėra.

Geologiniai procesai ir reiškiniai. Artimiausi planuojamos ūkinės veiklos sklypui geologinis procesas ir reiškinys yra griova ir nuošliauža, nutolusi į rytus nuo nagrinėjamos planuojamos ūkinės veiklos teritorijos net apie 49 km atstumu (žr. 5 pav.);



5 pav. Geologinių procesų ir reiškinių žemėlapis (Valstybinė geologijos informacinė sistema)

Jokie kiti geologiniai procesai ir reiškiniai, įskaitant eroziją, sufoziją, karstą, nuošliaužas, 12 km spinduliu nuo nagrinėjamos ūkinės veiklos sklypo nevyksta.

Geotopai. Jokių geotopų 12 km spinduliu nuo planuojamos ūkinės veiklos sklypo ribos nėra.

## 21 Informacija apie kraštovaizdį, gamtinį karkasą, vietovės reljefą

Informacija apie kraštovaizdį

Vadovaujantis Lietuvos Respublikos kraštovaizdžio erdvinės struktūros įvairovės ir jos tipų identifikavimo studija, planuojamos ūkinės veiklos teritorija patenka į vizualinės struktūros žemėlapyje indeksu V0H3-b pažymėtą teritoriją, t. y. neišreikšta vertikalioji sąskaida (lyguminis kraštovaizdis su 1 lygmens videotopais) ir vyraujančiomis atvirois pilnai apžvelgiamomis erdvėmis. Vizualinis dominantiškumas yra b, t. y. kraštovaizdžio erdvinėje struktūroje išreikšti tik horizontalūs dominantai.

Remiantis Lietuvos Respublikos kraštovaizdžio erdvinės struktūros įvairovės ir jos tipų identifikavimo studija, nagrinėjamos ūkinės veiklos teritorijai būdinga mozaikinė smulkioji horizontalioji biomorfotopų struktūra, mažo kontrastingumo pereinamojo aukščio agrokompleksų ir/arba pelkių kraštovaizdžio biomorfostruktūros elementai, ašinio užstatymo technomorfotopo urbanistinės struktūros tipas, vidutiniškos urbanizacijos agrarinės plotinės technogenizacijos tipas, 0,501 – 1,000 km/ kv. km infrastruktūros tinklo tankumas, vidutiniško buferiškumo geocheminė toposistema, sąlyginai išsisklaidančios migracinės struktūros tipas.

Informacija apie gamtinį karkasą

Gamtinis karkasas – tai vientisas gamtinio ekologinio kompensavimo teritorijų tinklas, jungiantis gamtinio pobūdžio saugomas teritorijas – rezervatus, draustinius, valstybinius parkus, atkuriamuosius ir genetinius sklypus, ekologines apsaugos zonas bei kitas ekologiškai svarbias vandenų, miškų, žemės ūkio, kitos paskirties teritorijas. Remiantis Aplinkos apsaugos įstatymo 12 str. bei Saugomų teritorijų įstatymo 21 ir 22 str. nuostatomis, visas šalies gamtinis karkasas nėra išskirtas į atskirą saugomų teritorijų kategoriją, t. y. tas saugomas teritorijas, kurios Lietuvoje registruojamos saugomų teritorijų valstybės kadastre. Šiose teritorijose ūkinę veiklą reglamentuoja atitinkami Saugomų teritorijų ir kiti įstatymai bei Gamtinio karkaso nuostatai (Žin., 2007, Nr. 22-858; TAR, 2014, Nr. 2014-00264).

Pagal geosistemų, kurios atlieka ekokompensacines funkcijas, dydį ir svarbą gamtinio karkaso struktūrinės dalys skirstomos į europinės, nacionalinės, regioninės ir vietinės reikšmės. Pagal natūralumo laipsnį ir gebėjimą atlikti ekologinio kompensavimo funkcijas, teritorijų planavimo dokumentuose išskiriamos patikimo, riboto ir silpno geoekologinio potencialo gamtinio karkaso teritorijos.

Pagal Lietuvos Respublikos teritorijos bendrojo plano sprendinius planuojamos ūkinės veiklos teritorija ir nagrinėjamos ūkinės veiklos sklypas (kadastrinis Nr. 5138/0004:109) ir visi jame projektuojami statiniai ir inžineriniai tinklai nepatenka į gamtinio karkaso teritoriją, todėl pagal Gamtinio karkaso nuostatus (TAR, 2014, Nr. 2014-00264) nėra privaloma atlikti poveikio gamtiniam kraštovaizdžiui ir biologinei įvairovei vertinimo procedūras, numatyti priemones antropogeniniam poveikiui kompensuoti, gamtiniam kraštovaizdžiui ir biologinei įvairovei išsaugoti ar atkurti.

Informacija apie vietovės reljefą

Kalvarijos savivaldybės teritorija yra Sūduvos aukštumoje, šiaurinėje dalyje vyrauja lyguminis, pietinėje – kalvotas reljefas. Aplink planuojamos ūkinės veiklos teritoriją vyrauja ledynų pakraštinių darinių moreninis reljefo tipas, plokščios ir silpnai banguotos lygumos. Žemės paviršiaus altitudė nagrinėjamo ūkinės veiklos sklype svyruoja nuo 122,00 iki 129,00 m.

## 22 Informacija apie saugomas teritorijas


Teritorija, kurioje numatoma nagrinėjama ūkinė veikla, į Europos bendrijos svarbos bei nacionalinės ir savivaldybės reikšmės gamtines saugomas teritorijas nepatenka. Į Saugomų gyvūnų, augalų ir grybų rūšių sąrašą įrašytų rūšių ir jų buveinių nagrinėjamoje ūkinės veiklos teritorijoje nėra.

Artimiausia „Natura 2000“ paukščių apsaugai svarbi teritorija:

* Kalvarijos apylinkės nuo planuojamos ūkinės veiklos sklypo ribos yra nutolusi 10 m pietryčių kryptimi, 160 m – Pietvakarių kryptimi (žr. 7 pav.). Saugomos teritorijos priskyrimo Natura 2000 tinklui tikslas: griežlių (*Crex crex*), nendrinių lingių (*Circus aeruginosus*), pievinių lingių (*Circus pygargus*), švygždų (*Porzana porzana*), dirvoninių kalviukų (*Anthus campestris*) apsaugai.

Nagrinėjamai ūkinei veiklai artimiausia saugoma teritorija:

* Kalvarijos bioseferos poligonas nuo planuojamos ūkinės veiklos sklypo ribos yra nutolęs 10 m pietryčių kryptimi, 160 m – Pietvakarių kryptimi (žr. 7 pav.). Kalvarijos biosferos įsteigimo tikslas išsaugoti Biosferos poligono agrarinio kraštovaizdžio ekosistemą, ypač siekiant išlaikyti griežlės (*Crex crex*), nendrinės lingės (*Circus aeruginosus*), pievinės lingės (*Circus pygargus*), švygždos (*Porzana porzana*) ir dirvoninio kalviuko (*Anthus campestris*) populiacijas, natūralių pievų bendrijas, įskaitant Europos Bendrijos svarbos natūralių buveinių tipus: 6210 Stepines pievas, 6430 Eutrofinius aukštuosius žolynus, 6450 Aliuvines pievas, 6510 Šienaujamas mezofitų pievas. **Kalvarijos biosferos poligono nuostatai ir ribų planas patvirtinti aplinkos ministro 2009 m. liepos 14 d. įsakymu Nr. D1-407.** Vienas iš šios teritorijos tikslų – būti sudėtine nacionalinės kompleksinės ekologinės bei specializuotos biologinės įvairovės būklės stebėsenos sistemos bei Europos ekologinio tinklo ,,Natura 2000“ dalimi, kurioje stebimi, kontroliuojami ir prognozuojami gamtinių sistemų pokyčiai.



*7 pav. Nagrinėjamos ūkinės veiklos teritorijos padėtis saugomų teritorijų atžvilgiu (*[*www.stk.amt.lt*](http://www.stk.amt.lt)*)*

Siekiant Komplekse vietoj šiuo metu vienu metu auginamų 10 000 vnt. paršelių nuo 7 kg iki 30 kg pradėti auginti 1 999 vnt. penimų kiaulių nuo 30 kg iki 110 kg, yra atliekamos atrankos dėl planuojamos ūkinės veiklos poveikio aplinkai vertinimo ir planuojamos ūkinės veiklos įgyvendinimo poveikio reikšmingumo nustatymo Natura 2000 teritorijoms procedūros. 2016-06-01 Valstybinė saugomų teritorijų tarnyba prie AM pateikė išvadą Nr. (4)-V3-807(7.21) Dėl planuojamos ūkinės veiklos įgyvendinimo poveikio įsteigtoms ar potencialioms "NATURA 2000" teritorijoms reikšmingumo, kad PŪV įgyvendinimas negali daryti reikšmingo neigiamo poveikio "NATURA 2000" teritorijoms ir šiuo atžvilgiu neprivaloma atlikti PŪV poveikio aplinkai vertinimo (žr. 2 priede).

**Pažymėtina, kad Kalvarijos komplekse veikla su tam tikromis pertraukomis vykdoma nuo 1977 metų (t. y. apie 30 metų), tačiau šios veiklos pasekmės nebuvo reikšmingos saugomų EB paukščių rūšių populiacijų būklei.**

## 23 Informacija apie biotopus

Artimiausias miškas – valstybinės reikšmės Sūsninkų miškas – nuo nagrinėjamos ūkinės veiklos teritorijos nutolęs apie 4,2 km atstumu. Verkių miškas priskirtas Marijampolės miškų urėdijai, Kalvarijos girininkijai.


1 km spinduliu nuo planuojamos ūkinės veiklos sklypo ribos nėra jokių, į Lietuvos pelkių (durpynų) žemėlapį įtrauktų, pelkių ir durpynų.

Ūkinės veiklos sklypui artimiausios upės:

* apie 0,6 km pietryčių kryptimi nuo nagrinėjamos ūkinės veiklos sklypo nutolusi Kirsnos upė (15010120), priklausanti Nemuno upių baseinų rajonui, Nemuno upės baseinui, Šešupės upės pabaseiniui;
* apie 1,3 km pietvakarių kryptimi nuo nagrinėjamos ūkinės veiklos sklypo nutolusi Gasdos upė (15010133), priklausanti Nemuno upių baseinų rajonui, Nemuno upės baseinui, Šešupės upės pabaseiniui;
* apie 1,7 km šiaurės kryptimi nuo nagrinėjamos ūkinės veiklos sklypo nutolusi Šešupės upė (15010001), priklausanti Nemuno upių baseinų rajonui, Nemuno upės baseinui, Šešupės upės pabaseiniui (žr. 8 pav.).


Ūkinės veiklos sklypui artimiausi tvenkiniai:

* apie 1,5 km šiaurės rytų kryptimi nuo nagrinėjamos ūkinės veiklos sklypo nutolęs Brukų tvenkinys (15050077), priklausantis Nemuno upių baseinų rajonui, Nemuno upės baseinui, Šešupės upės pabaseiniui;
* apie 2,2 km pietvakarių kryptimi nuo nagrinėjamos ūkinės veiklos sklypo nutolęs Raudeniškių tvenkinys (15050076), priklausantis Nemuno upių baseinų rajonui, Nemuno upės baseinui, Šešupės upės pabaseiniui (žr. 8 pav.).



Artimiausioje planuojamai ūkinei veiklai radavietėje/augavietėje esanti saugoma rūšis (žr. 9 pav.):

* Baltojo gandro (*Ciconia ciconia*) penkiolika radaviečių nuo nagrinėjamos ūkinės veiklos sklypo ribos nutolusios 0,03 – 2,7 km atstumu įvairiomis kryptimis;
* Baltijinės gegūnės (*Dactylorhiza longifolia*) augavietė nuo nagrinėjamos ūkinės veiklos sklypo ribos nutolusi 1,8 km atstumu šiaurės vakarų kryptimi;
* Miškinės monažolės (*Glyceria nemoralis*) augavietė nuo nagrinėjamos ūkinės veiklos sklypo ribos nutolusi 1,8 km atstumu šiaurės rytų kryptimi;
* Mėlynojo palemono (*Polemonium caeruleum*) augavietės nuo nagrinėjamos ūkinės veiklos sklypo ribos nutolusios 1,4 km atstumu šiaurės rytų kryptimi;
* Siauralapės kemsos (*Atrichun angustatum*) augavietė nuo nagrinėjamos ūkinės veiklos sklypo ribos nutolusi 1,2 km atstumu pietryčių kryptimi.



*9 pav. Planuojamos ūkinės veiklos teritorijos padėtis aptinkamų saugomų rūšių radaviečių ir augaviečių atžvilgiu (Išrašas Nr. SRIS-2016-11210168 iš Saugomų rūšių informacinės sistemos)*

Išrašo Nr. SRIS-2016-11210168 iš Saugomų rūšių informacinės sistemos aktuali ištrauka pateikiama 2 priede.

## 24 Informacija apie jautrias aplinkos apsaugos požiūriu teritorijas

Nekilnojamojo turto registro centrinio duomenų banko išrašo duomenimis žemės sklypui, kuriame bus vykdoma nagrinėjama ūkinė veikla, yra nustatytos ryšių linijų apsaugos zonos (0,11 ha), šilumos ir karšto vandens tiekimo tinklų apsaugos zonos (0,52 ha), kelių apsaugos zonos (0,18 ha), elektros linijų apsaugos zonos (0,95 ha), vandentiekio, lietaus ir fekalinės kanalizacijos tinklų ir įrenginių apsaugos zonos (1,57 ha) specialiosios naudojimo sąlygos. Išvardintose apsaugos zonose, kurios patenka į planuojamos ūkinės veikos teritoriją, nebus vykdoma draudžiama veikla, nurodyta Specialiosiose žemės ir miško naudojimo sąlygose (Žin., 1992, Nr. 22-652; TAR, 2014-07-14, Nr. 10179).

Į vandenviečių sanitarinės apsaugos griežto režimo juostas bei vandenviečių sanitarinės apsaugos mikrobinės taršos apribojimo juostas nagrinėjamos ūkinės veiklos teritorija nepatenka. Artimiausia vandenvietė, kurioje yra 3 gręžiniai, priklauso UAB „Idavang“ ir yra naudojama Komplekso reikmėms. Nedidelė žemės sklypo, kuriame vykdoma pagrindinė Komplekso veikla, šiaurės vakarinė dalis patenka į įmonei priklausančios vandenvietės SAZ 3 cheminės taršos apribojimo juostos b grupę. Pagal HN 44:2006 „Vandenviečių sanitarinių apsaugos zonų nustatymas ir priežiūra“ 2 priedą IIIb pogrupio vandenvietės 3-iojoje SAZ juostoje vykdoma ūkinė veikla yra leidžiama, atsižvelgiant į galimo poveikio įvertinimą. Atjunkytų paršelių auginimo tvartai ir papildoma infrastruktūra, reikalinga vykdomai veiklai, į 3-iąją SAZ juostą nepatenka, todėl poveikis požeminiam vandeniui neprognozuojamas. UAB „Idavang“ vandenvietės teritorijos apylinkių schema su SAZ cheminės taršos apribojimo juosta pateikiama 1 priede.

## 25 Informacija apie teritorijos taršą praeityje

UAB „Idavang“ Kalvarijos komplekse iki 2015 m. buvo vykdomas taršos šaltinių išmetamų teršalų monitoringas, poveikio požeminiam vandeniui monitoringas, poveikio aplinkos oro kokybei bei poveikio drenažiniam vandeniui monitoringas. Nuo 2015 m. UAB "Idavang" Kalvarijos komplekse aplinkos monitoringas nevykdomas, nes dabartinis komplekso pajėgumas (10 000 atjunkytų paršelių nuo 7 kg iki 30 kg) neatitinka Ūkio subjektų aplinkos monitoringo nuostatų reikalavimų.

UAB „Akustinių tyrimų centras“ 2012 m. atliko garso lygio matavimus, kuriais buvo nustatyta, jog garso lygis, išmatuotas vadovaujantis sveikatos apsaugos ministro 2011 m. birželio 13 d. įsakymu Nr. V-604 patvirtinta Lietuvos higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, neviršija nustatytų dydžių.

2013 m. nagrinėjamo objekto teritorijoje UAB „Ekomodelis“ laboratorija atliko matavimus aplinkos ore. Matavimai buvo atlikti 6 kartus, mėginiai imami 1,5-3 m aukštyje nuo žemės paviršiaus. Mėginių ėmimo trukmė – 30 min. Matavimai buvo atliekami vietose, nurodytose Aplinkos monitoringo programoje. Atlikto poveikio aplinkos oro kokybei monitoringo analizė parodė, kad amoniako koncentracija nei vieno matavimo metu neviršijo ribinės aplinkos oro užterštumo vertės. Acto rūgšties, formaldehido, etanolio ir sieros vandenilio koncentracijos buvo mažiau tyrimo metodo aptikimo ribos.

Tais pačiais metais buvo atliktas poveikio drenažiniam vandeniui ir taršos šaltinių išmetamų teršalų monitoringas.

Bendrovės veiklos poveikis drenažo vandens kokybei buvo tirtas aštuoniose drenažo sistemose. Vandens mėginiai iš šių vietų imti priklausomai nuo organinių trąšų skleidimo laiko tręšimo laukuose, kuriuose įrengtos drenažo sistemos. Drenažo sistema 2 tirta tik po rudeninio tręšimo – spalio mėnesį. Drenažo sistemos 5 ir 6 tirtos tik po pavasarinio tręšimo – gegužės mėnesį. Visos kitos sistemos tirtos du kartus metuose. Bendro azoto koncentracija atskirų drenažo sistemų vandenyje buvo labai skirtinga – nuo 0,865 iki 18,3 mg/l, vidutinė 10,39 mg/l, kuri sudarė 69 % DLK (15 mg/l). Bendro fosforo koncentracija drenažo sistemų vandenyje buvo labai nedidelė – svyravo nuo 0,016 iki 0,136 mg/l ir sudarė iki 6,8 % DLK (2 mg/l). Amonio druskų N-NH4 koncentracija drenažo vandenyje buvo labai maža – svyravo ribose nuo 0,028 iki 0,374 mg/l ir sudarė iki 6,94 % DLK (5 mg/l). Nitritų azoto koncentracija drenažo vandenyje taip pat buvo nedidelė – svyravo ribose nuo 0,0022 iki 0,113 mg/l ir sudarė iki 37,7 % DLK (0,3 mg/l). Apibendrinant galima teigti, kad su drenažo vandeniu į aplinką iš tręšiamų laukų išleidžiamų teršalų koncentracijos sudarė 6,8-69,3 % DLK.

Nagrinėjamo objekto taršos šaltinių išmetamų teršalų monitoringas buvo vykdomas nenuolatinio matavimo būdu, laikantis Ūkio subjektų aplinkos monitoringo nuostatų, patvirtintų aplinkos ministro 2009 m. rugsėjo 16 d. įsakymu Nr. D1-546, priede nustatytų reikalavimų. Vienodiems taršos šaltiniams pagal išmetamo teršalo kiekį, matavimai buvo atliekami viename iš jų, kasmet keičiant matavimams pasirinktą šaltinį. Nei vieno teršalo leistinos koncentracijos neviršytos.

2011 m. M. Čegio įmonė atliko UAB „Idavang“ Kalvarijos komplekso, poveikio požeminiam vandeniui vertinimą. Atlikus 2006-2010 m. tyrimų apžvalgą nustatyta, kad gruntiniame vandenyje epizodiškai buvo randama nežymios taršos nitratais ir fosfatais, iš dalies organine medžiaga, taigi, kiaulių komplekso poveikis požeminiam vandeniui nėra intensyvus. Nurodytu laikotarpiu per metus Komplekse buvo išauginama iki 102 000 kiaulių iki 105-110 kg ir gauti rezultatai parodo, kad net intensyvi kiaulių auginimo veikla, vykdoma laikantis visų nustatytų reikalavimų, neturi reikšmingo poveikio požeminio vandens kokybei.

Vandenvietėje eksploatuojamas gilus ir nuo paviršinės taršos gerai apsaugotas viršutinės kreidos vandeningasis sluoksnis, kaptažo sritis gruntinio vandens sluoksnyje nesiformuoja, todėl Komplekso veikla nedaro įtakos vandenvietės ištekliams.

2014 m. buvo atliktas poveikio drenažiniam vandeniui ir požeminio vandens monitoringas.

Bendrovės veiklos poveikis drenažo vandens kokybei buvo tirtas 2-8 drenažo sistemose. Mėginiai imti du kartus: pavasarinio tręšimo metu birželio mėn. ir rudenį rugsėjo mėn. UAB "Idavang" Kalvarijos padalinio tręšiamų laukų išsidėstymas vietovėje su pažymėtomis drenažinio vandens mėginių ėmimo vietomis pateiktas 1 priede, drenažinio vandens tyrimų, atliktų Aleksandro Stulginskio universiteto VŪŽF Vandens išteklių inžinerijos instituto Cheminės analizės laboratorijos, rezultatų protokolai pateikiami 2 priede. Bendro azoto koncentracija atskirų drenažo sistemų vandenyje buvo labai skirtinga – nuo 1,51 iki 15,6 mg/l, vidutinė 7,57 mg/l, kuri sudarė 50 % DLK (15 mg/l). Bendro azoto koncentracija viršijo DLK pavasarinio tręšimo metu birželio mėn. 7 drenažo sistemoje. 2014 m. pavasarinio tręšimo metu laukai esantys šalia 7 drenažo sistemos tręšti srutomis nebuvo, tad viršijimas drenažo sistemoje gali būti siejamas su ūkininkų vykdytu tręšimu mineralinėmis trąšomis. Bendro fosforo koncentracija drenažo sistemų vandenyje buvo labai maža – svyravo nuo 0,014 iki 0,064 mg/l, vidutinė 0,03 mg/l, ir sudarė iki 1,5 % DLK (2 mg/l). Amonio druskų N-NH4 koncentracija drenažo vandenyje buvo labai maža – svyravo ribose nuo 0,0046 iki 0,125 mg/l, vidutinė 0,081 mg/l ir sudarė iki 1,6 % DLK (5 mg/l). Nitritų azoto koncentracija drenažo vandenyje taip pat buvo nedidelė – svyravo ribose nuo 0,0034 iki 0,107 mg/l, vidutinė 0,025 mg/l ir sudarė iki 8,3 % DLK (0,3 mg/l). Apibendrinant drenažo 2014 m vandens monitoringo tyrimų rezultatus galima teigti, kad su drenažo vandeniu į aplinką iš trešimo laukų išleidžiamų teršalų koncentracijos sudarė 1,5-50 % DLK, t.y. drenažo vandens kokybės tendencijos yra teigiamos.

Požeminio vandens monitoringas buvo vykdomas 3-se gręžiniuose, tiriami teršalai: N-NH4, N-NO2, N-NO3, bendras azotas, bendras fosforas, P-PO4. Visų tiriamų teršalų nustatytos faktinės koncentracijos sudarė apie 10 % nuo leistinų normatyvų.

## 26 Informacija apie tankiai apgyvendintas teritorijas ir atstumą iki jų


Planuojamos ūkinės veiklos teritorija yra Jusevičių kaime Kalvarijos seniūnijoje, kurios kaimiškojoje teritorijoje gyvena apie 4688 gyventojų (2014 m. duomenimis). Atstumai iki artimiausių gyventojų yra pateikti 3.2 skyrelyje.

## 27 Informacija apie vietovėje esančias nekilnojamąsias kultūros vertybes

Nekilnojamųjų kultūros vertybių bei kultūros paveldo objektų, įtrauktų į valstybės saugomų kultūros vertybių registrą, nagrinėjamos ūkinės veiklos teritorijoje nėra. Nagrinėjamos ūkinės veiklos teritorija nepatenka į kultūros paveldo objektų apsaugos zoną. Artimiausios kultūros paveldo vertybės:

* Pakirsnių k. senosios kapinės (unikalus objekto kodas 22003), Kalvarijos sav., Pakirsnių k. Kultūros paminklas nuo nagrinėjamos teritorijos rytų kryptimi nutolęs apie 0,6 km atstumu;
* Tiltas (kodas 24814), esantis Kalvarijos sav., Nemunaičių k. Valstybės saugomas objektas nuo nagrinėjamos teritorijos nutolęs apie 0,7 km atstumu rytų kryptimi;
* Tabarauskų k. senosios kapinės (kodas 22004), esančios Kalvarijos sav., Tabarauskų k. Valstybės saugomas objektas nuo nagrinėjamos teritorijos nutolęs apie 1,08 km atstumu pietų kryptimi;

Nagrinėjamos teritorijos padėtis nekilnojamųjų kultūros paveldo vertybių atžvilgiu pateikta 10 pav.



10 pav. Planuojamos ūkinės veiklos teritorijos padėtis kultūros vertybių atžvilgiu (<http://kvr.kpd.lt/heritage/>)

# IV Galimo poveikio aplinkai rūšis ir apibūdinimas

## 28 Galimas reikšmingas poveikis aplinkos veiksniams

### 28.1 Poveikis gyventojams ir visuomenės sveikatai

Planuojama ūkinė veikla bus vykdoma Komplekse, kuriame įdiegtos gamybos priemonės, būdai ir technologijos pagal geriausius prieinamus gamybos būdus, taikomus kiaulininkystės sektoriuje, kartu užtikrinančius Europos Sąjungos (ES) gyvūnų gerovės reikalavimus.

Vykdant ūkinę veiklą, įtaka gyvenamajai, rekreacinei, visuomeninei aplinkai bei gyventojų saugai ir visuomenės sveikatai neprognozuojama.

Poveikis vietos darbo rinkai

Kalvarijos savivaldybėje 2015 m. pradžiai buvo užregistruotas 15,7% DAG (darbingo amžiau gyventojų skaičius) nedarbo lygis, kuris yra didžiausias Kalvarijos savivaldybėje darbingo amžiau gyventojų grupėje (Marijampolės teritorinės darbo biržos informacija, <http://www.ldb.lt/TDB/Marijampole/DarboRinka/Lists/Kalvarijos%20savivaldybje/LastSituacija.aspx>)). Darbuotojų poreikis, Kalvarijos komplekse auginant 1 999 vnt. penimų kiaulių nuo 30 kg iki 100 kg, - 10 darbuotojų.

Poveikis gyventojų demografijai

Planuojama ūkinė veikla neturės poveikio gyventojų demografijai.

### 28.2 Poveikis biologinei įvairovei

Planuojama ūkinė veikla neturės poveikio biologinei įvairovei.

### 28.3 Poveikis žemei ir dirvožemiui

Planuojama ūkinė veikla neturės reikšmingo poveikio žemei ir dirvožemiui.

### 28.4 Poveikis vandeniui, pakrančių zonoms, jūrų aplinkai

Planuojama ūkinė veikla neturės poveikio vandeniui, pakrančių zonoms, jūrų aplinkai.

### 28.5 Poveikis orui ir vietovės meteorologinėms sąlygoms

Planuojama ūkinė veikla neturės reikšmingo poveikio orui ir vietovės meteorologinėms sąlygoms.

### 28.6 Poveikis kraštovaizdžiui

Reikšmingas poveikis kraštovaizdžiui nenumatomas. Nagrinėjamoje vietovėje nėra kraštovaizdžio, pasižyminčio estetinėmis, nekilnojamosiomis kultūros ar kitomis vertybėmis, rekreaciniais ištekliais.

### 28.7 Poveikis materialinėms vertybėms

Planuojama ūkinė veikla neturės poveikio materialinėms vertybėms.

### 28.8 Poveikis kultūros paveldui

Planuojama ūkinė veikla neturės poveikio kultūros paveldui. Artimiausios kultūros paveldo objektas – Pakirsnių k. senosios kapinės, Kalvarijos sav., Pakirsnių k. – nuo nagrinėjamos teritorijos rytų kryptimi nutolęs apie 0,6 km atstumu.

## 29 Galimas reikšmingas poveikis 28 punkte nurodytų veiksnių sąveikai

Reikšmingas poveikis 28 punkte nurodytų veiksnių sąveikai nenumatomas.

## 30 Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių ir (arba) ekstremaliųjų situacijų (nelaimių)

Reikšmingas poveikis 28 punkte nurodytiems veiksniams, kuriuos lemia planuojamos ūkinės veiklos pažeidžiamumo rizika dėl ekstremaliųjų įvykių ir (arba) ekstremaliųjų situacijų (nelaimių) nenumatomas.

## 31 Galimas reikšmingas tarpvalstybinis poveikis

Planuojamos ūkinės veiklos objektas nuo Valstybinės Lietuvos Respublikos sienos su Lenkija yra nutolęs apie 12,9 km. Atsižvelgiant į planuojamos ūkinės veiklos mastą ir poveikį aplinkai, planuojama ūkinė veikla neturės tarpvalstybinio poveikio.

## 32 Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią

Priemonės, neigiamam poveikiui sumažinti, pateiktos 1 lentelėje.

1 lentelė. Aplinkosauginės priemonės

|  |  |
| --- | --- |
| Objekto pavadinimas | Numatomos apsaugos priemonės |
| Pažangių technologijų naudojimas | * Naudojant pažangias penimų kiaulių auginimo technologijas bus kiek įmanoma sumažintas į aplinkos orą išmetamų teršalų kiekis, kvapų susidarymas, triukšmo lygis, vandens naudojimas. |
| Mėšlo, srutų tvarkymas | * Mėšlas bus tvarkomas pagal Mėšlo ir srutų tvarkymo aplinkosaugos reikalavimų aprašo, patvirtinto Lietuvos Respublikos ministro ir Lietuvos Respublikos žemės ūkio ministro 2011 m. rugsėjo 26 d. įsakymu Nr. D1-735/3D-700 "Dėl aplinkos ministro ir žemės ūkio ministro 2015 m. liepos 14 d. įsakymo Nr. D1-367/3D-342 "Dėl aplinkosaugos reikalavimų mėšlui ir srutoms tvarkyti aprašo patvirtinimo" pakeitimo“, reikalavimus. * Skystas mėšlas bus kaupiamas uždaro tipo lagūnose ir, laikantis Mėšlo ir srutų tvarkymo aplinkosaugos reikalavimų apraše nustatytų reikalavimų, bus skleidžiamas žemės sklypuose, naudojant techniškai tvarkingą bei saugią techniką ir tik ištaškymo, išlaistymo ar tiesioginio įterpimo į dirvą technologijas arba parduodamas vietiniams ūkininkams. * Visa įmonės teritorija bus nuolat tvarkoma ir prižiūrima. |
| Biologinė tarša | * Siekiant išvengti biologinės taršos susidarymo, bus naudojamos biologinio saugumo priemonės. |
| Atliekos | * Visos ūkinės veiklos metu susidariusios atliekos pagal sutartis perduodamos atliekas tvarkančioms įmonėms. Kritę gyvuliai bus laikinai laikomi spec. konteineriuose, šaldymo kameroje (pagalbinėje patalpoje), kurioje palaikoma žema temperatūra ir pagal sutartį perduodami utilizavimui UAB „Rietavo veterinarinė sanitarija“. |

# Nuorodos

Teisės aktai

1. Lietuvos Respublikos planuojamos ūkinės veiklos poveikio aplinkai vertinimo įstatymas.
2. Planuojamos ūkinės veiklos atrankos metodiniai nurodymai.
3. Aplinkosaugos reikalavimai mėšlui tvarkyti.
4. Mėšlo ir srutų tvarkymo aplinkosaugos reikalavimų aprašas.
5. Paviršinių nuotekų tvarkymo reglamentas.
6. Atliekų tvarkymo taisyklės.
7. Higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“.
8. Teršalų, kurių kiekis aplinkos ore ribojamas pagal nacionalinius kriterijus, sąrašas ir ribinės aplinkos oro užterštumo vertės.
9. Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normos.

Informacijos šaltiniai

1. GEOLIS (geologijos informacijos sistema) duomenų bazė <https://epaslaugos.am.lt/>
2. Saugomų rūšių informacinė sistema <https://sris.am.lt/portal/startPageForm.action>
3. Lietuvos erdvinės informacijos portalas <http://www.geoportal.lt/geoportal/>
4. Statistikos departamentas <http://www.stat.gov.lt/>
5. Valstybinės saugomų teritorijų tarnybos interneto svetainė <http://www.vstt.lt/VI/index.php/>
6. Kultūros paveldo departamento interneto tinklapis <http://www.kpd.lt/>

# 1. Grafiniai priedai

# 2. Dokumentai

# 3. Aplinkos oro teršalų, kvapo ir triukšmo lygio sklaidos skaičiavimai

# 4. Vandens vartojimo kiekio, susidarysiančių nuotekų ir mėšlo kiekio bei tręšimo laukų ploto skaičiavimai